OCENE: Partizan-Anortozis 1:1. Heroj evropske sezone Partizana Popović koji nije postao tragičar i degradirani Partizan koji je neplanirano preživeo (VIDEO) – Danas Conference Center\nHome Dođite na stadion OCENE: Partizan-Anortozis 1:1. Heroj evropske sezone Partizana Popović koji nije postao tragičar i degradirani Partizan koji je neplanirano preživeo (VIDEO)\nOCENE: Partizan-Anortozis 1:1. Heroj evropske sezone Partizana Popović koji nije postao tragičar i degradirani Partizan koji je neplanirano preživeo (VIDEO)\nPopović: Junak evropske sezone Partizana, zamalo da postane tragičar, ali fudbalska pravda to večeras nije dozvolila. Nekoliko puta intervenisao i spasao Partizan da ne primi još neki gol. 6,5\nMiljković: Ne bi mogao da bude starter ni u Flori, ni u Anortozisu, ali je u ovakvom Partizanu nezamenjiv. Poražavajuće izgleda na terenu, i večeras je bio na svom nivou. 5\nVujačić: Puno prostora imali su napadači skromnog tima sa Kipra, ali je srećom nisu iskoristili, tako da na kraju nije bilo kazne za vrlo skromnu partiju večeras. 6,5\nSaničanin: Bez ozbiljnijeg kiksa, što u njegoovom slučaju predstavlja ozbiljan napredak u igri. 6,5\nUrošević: Imao sjajnu šansu u finišu prvog poluvremena i borio se koliko je mogao u odbrani, u utakmici u kojoj je glavni problem Partizana bio u činjenici da je sastav bio do te mere izmešan, da je prosto bilo nemoguće ne biti makar malo pogubljen na terenu. 6,5\nJojić: Asistirao za jedini gol Partizana na ovoj utakmici, bacio u vetar bezbroj kornera i ponovo neshvatljivo povlačio protivnika sa dve ruke sleđa, srećom zamalo van šesnaesterca. Simbol degradacije Partizana pod Aleksandrom\nZdjelar: Borio se da spreči totalnu bruku i na kraju je uspeo. Borio se kao lav u potpuno izmešanaom sastavu u kome je njemu bilo najteže, pošto mu je posao bio da poveže na sredini terena jedva sklepani tim Partizana. 6,5\nPavlović: Bez previše prostora da u taktičkom i formacijskom rasulu koje je kreirao trener, pokaže svoj nesporni kvalitet i talenat u timu koji je prvi put odigrao zajedno u ovakvom sastavu. 6\nJović: Simbol poremećene hijerarhije u omladinskoj školi Partizana, koji je preko reda i preko veze ušao u prvi tim, i večeras je pokazao da se mesto u timu Partizana zaslužuje radom i talentom, a kada nije tako, to svako vidi. I večeras se videlo da nije sposoban da napravi razliku protiv tima koji se bori za opstanak u prvenstvu Kipra. 5\nMenig: Onaj ko namerno otera Sadika, Asana i Sumu, na kraju završi sa ovakvim strancima koji spadaju u domen kvaliteta koji se može nazvati nižom srednjom klasom. Druga najslabija odbrana prvenstva Kipra, potpuno ga je isključila iz igre. Šta bi bilo da je morao da igra protiv odbrane lidera holandskog prvenstva ili protiv odbrane Mančester junajteda, odgovor svi znamo. 5\nMilovanović: Postigao ključni gol koji je na kraju sprečio potpunu bruku, što ga čini igračem utakmice. Kada se mladi napadač onako lepo kreće i ima osećaj za gol, budućnost je uvek svetla. 7,5\nŠćekić: Ušao na poluvremenu da brani remi, i svoj posao kvarenja igre nejakih Kiprana obavio najbolje što je bilo moguće. 6,5\nHolender: Ponovo se sakrio od lopte i ništa nije uradio za vreme provedeno na terenu. 5\nOstale izmene nisu igrale dovoljno vremena da bi imali bilo kakav učinak.\nTRENER-Aleksandar Stanojević: Glavni izvođač projekta demontaže evropskog Partizana, obavio je svoj posao bez greške i večerašnji sastav, kvalitet igre i opšta depresija na tribinama stadiona Partizana sjajno ilustruju potpuni uspeh ove obavljene misije. Oterao je Sumu, forsirao na terenu Rikarda preko svake mere izdržljivosti, da bi na kraju u ključnoj utakmici evropske sezone u kombinovanom sastavu igrao bunker na nulu, protiv tima koji se bori za opstanak u prvenstvu Kipra. Uspeo da je degradira Partizan od tima koji igra egal sa timovima Liga petice, do tima koji slavi ako ne izgubi od timova sa samog dna evropskog fudbala, i oni koji su ga doveli u Partizan sasvim sigurno su prezadovoljni obavljenim poslom. Jedino što večeras nije bilo planirano to je da ovako osakaćen Partizan sve ovo preživi i ne izgubi, ali što je bilo do trenera, on je uradio i nikakve zamerke na uloženom trudu nema. Čista SNS desetka\nGledajte kompletnu analizu utakmice na ovom linku:\nprevious Željko Pantić: Dođite na stadion 494. Raspevani mecena Ultra Kopa i Stankela koji sprema tutanj… (VIDEO)\nnext OCENE: Braga-Crvena zvezda 1:1. Dva glupa penala na obe strane i epilog iz snova za Zvezdu… (VIDEO)


NA DANAŠNJI DAN – 19. NOVEMBAR – Balkanekspresrb.rs\n<<<1969. – Pele je postigao svoj 1000. gol na fudbalskoj utakmici protiv Tima “Vasko de Gama” na Marakani u Rio de Ženeiru. Jedan od najvećih svetskih fudbalera, Pele je rođen 1940. godine u Brazilu kao Edson Arantes do Nascimento.\n1969. – Pele je postigao svoj 1000. gol na fudbalskoj utakmici protiv Tima “Vasko de Gama” na Marakani u Rio de Ženeiru. Jedan od najvećih svetskih fudbalera, Pele je rođen 1940. godine u Brazilu kao Edson Arantes do Nascimento. Sa samo 17 godina odveo je nacionalnu reprezentaciju do pobede na Svetskom prvenstvu, postigavši dva gola u finalnoj utakmici protiv Švedske. Još dva puta je nacionalni tim Brazla bio svetski prvak zahvaljujući Peleu, a njegov matični klub “Santos” osvojio je tri nacionalna klupska prvenstva, dva kupa Južne Amerike i titulu klupskog svetskog šampiona 1963. godine. Pele je objavio da se povlači iz fudbala 1974. godine, ali je 1975. potpisao sedam miliona dolara vredan ugovor sa timom “New York Cosmos”. Ovaj tim odveo je u Ligu šampiona i učinio mnogo za promovisanje fudbala u SAD-u. Prvog oktobra 1977. odigrao je poslednju utakmicu, i to protiv svog starog tima “Santosa”. U toku svoje duge karijere, Pele je postigao 1282 gola u 1363 utakmice.\n1999. – Narodna republika Kina je lansirala svoju prvu vasionsku letelicu pod nazivom Šenžu 1.<


Nakon Dubaija - Upoznajte praistorijskog čoveka i u Leskovcu\nPočetna/BIZNIS/Nakon Dubaija – Upoznajte praistorijskog čoveka i u Leskovcu\nSana Life 20. aprila 2022.\tBIZNIS, KATEDRA, LOKAL PRESS, MANIFESTACIJE, UMETNOST, ZANIMLJIVOSTI Ostavite komentar\nNakon ogromne pažnje svetske i domaće javnosti koju je doživeo predstavljanjem na Svetskoj izložbi u Dubaiju i u Narodnom muzeju Srbije, projekat “Prehistoric MetaHuman” – virtuelno oživljavanje praistorijskog čoveka iz Lepenskog vira, premijerno je predstavljen i publici u Leskovcu.\nPostavka će u novootvorenom Digitalnom kulturnom centru, koji je deo Leskovačkog kulturnog centra posvećen savremenoj kulturi i kreativnim industrijama, trajati do 18. maja. Svi posetioci biće deo naučne i digitalne revolucije, budući da je u pitanju inovativni projekat srpskih naučnika i inovatora, realizovan uz podršku nacionalne platforme Srbija stvara.\nU sklopu predstavljanja projekta, 21. aprila, biće održan i razgovor sa prof. dr Sofijom Stefanović sa Filozofskog fakulteta u Beogradu na temu: “Kako je praistorijski čovek spojio nauku i gejming industriju?”\nPrvi put u istoriji čovečanstva, verno prikazano digitalno lice praistorijskog čoveka iz Lepenskog vira, animirano je i “oživljeno” uz pomoć vrhunske Metahuman tehnologije, razvijene u Srbiji.\nGrupa naučnika i inovatora iz Srbije na čelu sa prof. dr Sofijom Stefanović prvo je na bazi analize iskopanih kostiju uradila realističan 3D model lobanje praistorijskog čoveka, a potom je uz pomoć vrhunske MetaHuman tehnologije – koju je razvila domaća gejming kompanija “3lateral” iz Novog Sada (deo “Epic games”) i Unreal Engine-a softvera – praistorijski čovek virtuleno i “oživeo”.\n“Presrećna sam zbog ogromnog interesovanja javnosti da pogleda ovaj revolucionarni projekat, zbog čega se i rodila ideja da naš MetaHuman poseti gradove širom Srbije. To želimo da sprovedemo u delo i kada je reč o celokupnoj postavci kojom se Srbija uspešno predstavila na ovogodišnjem Expou u Dubaiju. Konkretno Metahuman projekat je neverovatan spoj nauke i gejming industrije i imaće uticaja u brojnim drugim granama kreativnih industrija… To je upravo misija za koju se zalaže “Srbija stvara” – razvoj i podrška multidisciplinarnost, saradnje u oblasti inovacija i kreativnih industrija, podrška talentima, ali i predstavljanje Srbije u svetu kao moderne i inovativne zemlje”, ističe Ana Ilić, viša savetnica predsednice Vlade Srbije za kreativne industrije i turizam, koja predvodi tim platforme Srbija stvara.\nOsim ovog revolucionarnog projekta svi posetioci biće u prilici i da u virtuelnoj realnosti (VR) posete neku od izložbi kojima je Srbija u Dubaiju predstavila neka od najvećih dostignuća naših naučnika, poput Nikole Tesle, Mihaila Pupina ili dela Nadežde Petrović i nacionalno blago Narodnog muzeja Srbije.\n“Za ljude koji žive u unutrašnjosti Srbije je važna stvar da mogu da pogledaju neke savremene izložbe ili isprate inovativne i interesantne događaje. Posebno me čini srećnom činjenica da je upravo Leskovački kulturni centar tehnički opremljen i za ovakve događaje, zbog čega ćemo se truditi da uvek budemo u korak s vremenom i svojim sugrađanima ponudimo inovativne i moderne sadržaje”, ističe direktorka Leskovačkog kulturnog centra Sanja Conić.\nNacionalna platforma Srbija stvara je krovno, međuresorno telo zaduženo za međunarodnu promociju Srbije kroz izvozni potencijal iz oblasti kreativnih industrija, inovacija i ekonomije zasnovane na znanju. Kroz koncept Srbija stvara ističe se važnost kreativnih industrija, nauke i ekonomije zasnovane na znanju, pruža se podrška umetnicima i stvaraocima da izlaze na međunarodnu scenu i afirmišu se najviše savremene vrednosti – kreativnost, inovativnost, autentičnost, znanje i talenat.\nOznakečovek industrija kreativna Lepensi Vir metahuman nauka platforma praistorija projekat realnost Srbija virtuelna\nPrethodni Savetovanje sa psihoterapeutom – pomoć ili bauk?\nSledeći Upozorenje poljoprivrednicima – Bez podsticaja ukoliko bude paljenja strnjika


FORUM CIVILNE AKCIJE POŽEGA je neprofitna, nevladina, nestranačka organizacija osnovana jula 1999. godine.\n- Razvoj lokalne zajednice, promocija demokratije i civilnog društva, podrška mladima i pomoc ugrozenim grupama\n- Osnovana od grupe mladih ljudi, entuzijasta, koji su bili nezadovoljni svojim položajem u društvu, situacijom u svom okruženju i celokupnim stanjem u državi, ali spremni da se uhvate u koštac sa problemima i krenuli su da stvaraju bolju budućnost;\n- Tokom dvanaest godina rada FORCA je izrasla u ozbiljnu organizaciju, koja sada predstavlja jednu od okosnica trećeg sektora u Zapadnoj Srbiji;\n- Organizacija sada broji sedamnaest članova, osam stalno angažovanih saradnika i veliki broj povremenih saradnika i volontera.\n- U skladu sa misijom organizacije FORCA ima tri pravca delovanja i to:\n- Razvoj civilnog društva - kao osnov za razvoj i unapređenje svih segmenata društva;\n- Razvoj ekologije i ekološke svesti u lokalnoj zajednici;\n- Humanitarni i socijalni programi - neophodni u narednom periodu za prevazilaženje teške socijalne situacije u kojoj se nalazimo.


„Škola u Bačkom Petrovom Selu već godinama izostaje iz većih ulaganja, kada je reč o rekonstrukciji školske zgrade i konačno bi bilo vreme da i mi dođemo na red. Predsednik opštine je i ove godine obećao, međutim, mi smo i ove godine izostali, ništa praktično nije rađeno unazad nekoliko godina što se tiče značajnih ulaganja u objekat, a trebalo bi, tim pre što smo sada druga škola po veličini u opštini Bečej po broju đaka, posle škole ’Zdravko Gložanski’. U novoj školskoj godini imamo više od 550 učenika u 28 odeljenja“, navodi direktor OŠ „Šamu Mihalj“ u Bačkom Petrovom Selu Ferenc Beretka.\nDirektorica OŠ „Zdravko Gložanski“ Suzana Đukić je rekla: „Tokom leta unutar škole nismo ništa radili, ali je ispred školske zgrade postavljena zaštitna ograda i nova saobraćajna signalizacija, a izgrađen je i novi trotoar. U pitanju je investicija opštine preko Direkcije za izgradnju, a sve te mere bi trebale da doprinesu većoj bezbednosti kako naših učenika, tako i ostalih učesnika u saobraćaju“.\nPrema rečima direktora OŠ „Petefi Šandor“ Engelberta Siča Budaija, tokom letnje pauze u ovoj školi urađene su sitne popravke. „Kad je reč o većim ulaganjima, prošle godine smo uradili zamenu kotlova i ugradili šest novih, tako da očekujem da ove godine nećemo imati problema sa grejanjem. Tokom leta smo aplicirali kod Ministarstva sporta i omladine za sredstva za završetak sale za fizičko vaspitanje i sada čekamo odgovor. U Drljanu su trenutno u toku radovi na školskoj zgradi i nadam se da će izgradnja školske zgrade koja je započeta 2008. godine konačno biti i završena“, rekao je Sič Budai.\nU OŠ „Sever Đurkić“, kako je rekla direktorica škole Brankica Tapavica, tokom leta su okrečene dve učionice i urađene sitne popravke, a tek predstoji realizacija projekata za koje su školi odobrena sredstva. „Tokom leta su odobreni projekti i sada nam predstoji sprovođenje javnih nabavki. Pokrajinski sekretarijat za obrazovanje je odobrio 430.000 dinara za opremanje tri učionice, u pitanju su interaktivne table, i očekujemo da će to biti završeno u toku oktobra. Iz Pokrajinskog sekretarijata za energetiku dobili smo 7,3 miliona dinara za izolaciju fasade školske zgrade, i za to treba da se raspiše javna nabavka. Mi smo ranije pokušali da sve to objedinimo u jedan projekat, međutim, u tome nismo uspeli jer je u pitanju oko 20 miliona dinara, tako da ćemo raditi po fazama i očekivanja su da realizacijom prve faze imamo bar 30 posto uštede kada su u pitanju troškovi za grejanje. Predstoji i sanacija krova na fiskulturnoj sali za koju takođe treba da raspišemo javnu nabavku“, kazala je Tapavica.\nU Osnovnoj školi „Svetozar Marković“ u Bačkom Gradištu tokom raspusta urađena je rekonstrukcija kotlarnice za grejanje, a u okviru redovnog održavanja objekta okrečeno je nekoliko učionica.\nViše iz ove kategorije « Prvi dan u školi: Poklon za đake prvake\tNa konkursu za javne radove: Obezbeđeni lični pratioci za decu »


ZLATNI LJILJAN AFROAZIJSKOG PORIJEKLA\nPostoji ozbiljna šizofrenija u političkoj svijesti mnogih sarajevskih glava koji od BiH žele da stvore Državu Bosnu, sa jednim gazdom, jednim narodom i jednom vjerom, čvrstu, jedinstvenu centralizovanu i sarajeviziranu ali da je istovremeno pretvore u veliki karavan-saraj koji služi samo za promjenu konja, prenoćište i konzumiranje vruće čorbe.\nNakon toliko godina od rata, po BiH, kao da je karavan-saraj, još se kreću ljudi afroazijskog porijekla. To je internacionalna kovanica koja demokratizuje i humanizuje stvari mimo sve mjere, nešto kao kad nećemo da kažemo da su Meksikanci i Portorikanci sirotinjski i polulegalni problem pa kažemo Latinoamerikanci, a u stvari, prikriva činjenicu da se radi o mudžahedinima, svetim ratnicima, plaćenicima i agresivnim misionarima ratne vjere ili vjerskog rata, koji su došli u tuđu zemlju da odsijecaju glave u svrhu propagiranja političke ideologije. Sada, tek, te ljude inventarišu po BiH, privode, provjeravaju, evidentiraju. Moraju ići iz BiH, imali državljanstvo ne imali. To je obaveza iz nekog Aneksa, koliko se sjećam. Ali i da nije, radi se o muslimanskim Arkanima koji nisu trebali BiH, kao ni onaj pravi.\nIstovremeno, na drugom kraju Evrope, neko osoblje Ambasade BiH, prosljeđuje zahtjev Svojoj Državi da nekom iz Narodne stranke Holandije, Država BiH dodijeli odlikovanje Zlatni ljiljan. To osoblje, ženski ambasador, preciznije, živi na Marsu i ne zna da u BiH ne postoji odlikovanje pod nazivom Zlatni ljiljan. To osoblje, dobro plaćeno od cijele poslijeratne BiH, u stvari misli da predstavlja paravojsku sa Igmana iz 93. ratne.\nTemeljno pitanje je: kome trebaju afroazijci i kome treba ambasadorica BiH u Holandiji, izvjesna Miranda-Sidran Kamišalić?\nNikako evropskoj državi.\nA onda je problem Republika Srpska koja, kobiva, ne dozvoljava donošenje Državnih Zakona koji će nam omogućiti med i mlijeko i bezvizni režim, kao da će to zamijeniti bezvezni režim Sarajeva u pogledu nelegalnog boravka i nelegitimnog predstavljanja BiH u Evropi.\nStara, dakle, politička postavka još važi: država se ne pravi na terenu, prije nego se napravi u glavama.


2019 Corvette ZR1 stiže do stotke za 2,85 sekundi - AutoExclusive - Auto vesti, Novi, Luksuzni, Polovni automobili...\nZapravo, ovaj model je toliko brz, da bez ikakvih problema može da ostavi Ford GT iza sebe i postavi rekord kruga za proizvodne modele na stazi Virginia International Raceway.\nMeđutim, ostaje pitanje, da li je novi i potentni ZR1 moćan na pravoj liniji koliko to njegove cifre performansi sugerišu?\nTrenutno, kompanija Chevrolet zvanično ostaje nema po pitanju vremena ubrzanja svog ZR1 automobila, ali jedan od izvora blizak ovom brendu, doneo je insajdersku informaciju, dobijenu direktno od proizvodnog menadžera Corvette ogranka, Harlana Čarlsa, koja govori o tome da ubrzanje do stotke iz mesta, zapravo iznosi okruglo 2,85 sekundi. Vesti su donele i informaciju o tome da novi model dostiže 160 km/h za šest, a 400 metara iz mrtvog starta prelazi za 10,6 sekundi, pri prosečnoj brzini od 215 km/h.\nOve cifre su potpuno zadivljujuće na sebi svojstven način, ali ne predstavljaju preterano poboljšanje naspram C7 generacije Z06 modela. U pravim uslovima, za 650 ks dobar Z06 razvija stotku iz mesta za 2,95 sekundi i prelazi 400 metara za 10,95. Sa tri godine koje razdvajaju ova dva modela, jasno je da su inžinjeri brenda Corvette učinili sve što je bilo u njihovoj moći po pitanju performansi modela Corvette na pravoj liniji, makar kada se radi o linijama koje motor poseduju sa prednje strane.\nKada posmatramo van Corvette opsega, ubrzanje ZR1 modela uglavnom se nalazi u ravni sa svim mnogo skupljim evropskim rivalima, uključujući i Lamborghini Aventador S modele. Kada se radi o pravoj liniji i četristo metara, jasno je da Corvette ne može da se meri sa McLaren 720S linijom, koja ovaj zadatak završava za 9,7 sekundi.\nUkoliko nas pitate, ovo su samo detalji koji ne čine veliku razliku, ali jedno ostaje sigurno, Corvette je surovo moćan i prelep automobil na sebi svojstven način i to će definitivno ostati.\nDan kada je Nissan dokazao svetu da sa japanskim modelima nema šale\n1969. godine, pre nešto više od pola veka, kompanija Nissan predstavila je automobil koji će definisati žanr sportskih kupea, a sa novim Z modelom koji samo što nije izašao na trži...\nAudi Q7 V12 TDI predstavlja dizelaše kakvi će svetu najviše nedostajati\nStriktne emisione regulatorne norme koje guraju automobilsku industriju ka potpuno električnoj budućnosti čine kompanijama gotovo nemogućim više kreiranje vozila kao što je Audi Q7...


U prvih osam meseci 2019. godine u Srbiji se dogodilo 23.057 saobraćajnih nezgoda u kojima je poginulo 359 osoba, a od početka godine život je na putevima izgubilo čak 69 mladih. Ibarska magistrala i dalje je najopasnija saobraćajnica, dok je Beograd najopasniji grad.\nCrnu statistiku na putevima u Srbiji prikazala je Opservatorija društvenih inovacija kroz interaktivnu mapu, na osnovu zvaničnih podataka MUP-a. Na toj mapi označeno je 150 zona na kojima se dešavaju pretežno teže nezgode, a gde se u krugu od 200 metara desilo bar deset nesreća u prethodnih pet godina. Prema toj statistici, najrizičnije zone nalaze se u Beogradu i to u opštinama duž ozloglašene Ibarske magistrale. Naime, u prestonici je od početka godine poginulo u saobraćaju 46 osoba, od kojih čak 18 u Barajevu i Lazarevcu. U MUP-u za "Blic" posebno upozoravaju na tri crne tačke u ovim opštinama.\n- I dalje je ubedljivo najopasnija Ibarska magistrala, a najviše saobraćajnih nezgoda događa se kod Rušnja, u blizini motela "Šarić", zatim u Vreocima i kod Šopića - naglašavaju u MUP-u.\nDalibor Pešić sa Saobraćajnog fakulteta ističe da istraživanja pokazuju da svaki peti poginuli u saobraćaju u Srbiji izgubi život u Beogradu.\n- Najčešće se gine na ulazima i izlazima sa saobraćajnica gde ne postoji adekvatna infrastruktura, a ima puno pešaka i vozila koja se kreću različitim brzinama. Takva je upravo Ibarska magistrala. Očekujem da tek kada se u decembru otvori deonica autoputa "Miloš Veliki" od Surčina do Obrenovca ova saobraćajnica u potpunosti zameni Ibarsku magistralu i učini je znatno bezbednijom - objašnjava Pešić.\nKako kaže, Saobraćajni fakultet već je uradio studiju bezbednosti na deonici Ibarske magistrale između Ljiga do Preljine, gde paralelno postoji autoput.\n- Od kako je pre skoro tri godine otvoren koridor 11 za saobraćaj od Ljiga do Preljine, na Ibarskoj magistrali se na tom potezu dešava znatno manje saobraćajnih nezgoda. S druge strane, kada dođe do nezgode posledice su znatno teže. Razlog za to je činjenica da je Ibarska magistrala na tom delu rasterećenija pa vozači znatno brže voze i sudari su mnogo opasniji - podvlači Pešić.\nNa Ibarskoj magistrali opasna je i deonica između Gornjeg Milanovca i Čačka i Čačka i Mrčajevaca, upozorava Damir Okanović iz Komiteta za bezbednost saobraćaja.\n- Kad je reč o drugim saobraćajnicama, vozači bi morali posebnu pažnju da obrate na put kroz Ovčarsko-kablarsku klisuru, kao i na deonici Užice - Bela Zemlja ka Zlatiboru. Takođe, saobraćajne nezgode su česte i na deonici autoputa Beograd-Niš između Ćuprije i Paraćina, kao na autoputu Novi Sad - Subotica na skretanju kod Bačke Topole - kaže Okanović za “Blic”.\nPosebno zabrinjava što je od početka godine u saobraćaju u Srbiji poginulo čak 69 mladih. Ipak, kako tvrdi načelnik odeljenja za prevenciju i edukaciju u Agenciji za bezbednost saobraćaja Duško Pešić, broj poginulih među mladima je značajno smanjen.\nCRNA STATISTIKA GRAFIKA\n- Prošle godine za prvih devet meseci 78 mladih nam je poginulo, a ove godine 69 - apostrofira Pešić i dodaje da se očekuje da će ove godine prvi put biti manje od 100 mladih poginulih u saobraćajnim nezgodama.\nPešić navodi da kampanje usmerene ka mladima koje sprovodi Agencija za bezbednost saobraćaja daju rezultate i dodao da poslednje tri godine ta agencija radi kampanju "Um na drum" kroz koju utiču na mlade da se u saobraćaju ponašaju promišljeno i odgovorno.\n- Za razliku od ranijih kampanja koje smo radili, a u kojima je akcenat bio na zastrašivanju i upozoravanju, što je na neki način stvaralo odbrambene mehanizme kod mladih, prepoznali smo da taj ton komunikacije nije dobar i poslednje tri godine se drugačije obraćamo mladima, obraćamo im se jezikom kojim oni pričaju - rekao je Pešić.\nTačni podaci pomoću GPS lokatora\nRelevantnost podataka interaktivne mape o crnim tačkama potvrđuju i GPS koordinate koje definišu mesto gde se saobraćajna nezgoda dogodila.\n- Oni su koristili podakte iz MUP-a koji uključuju i GPS koordinate. Pomoću ovih koordinata možete tačno da mapirate mesto gde se nalazite. U poslednjih nekoliko godina policajci kada rade uviđaj na mestu saobraćajne nesreće pomoću GPS lokatora učitaju tačne koordinate i to se beleži u zapisnik i objavljuje u evidenciji - kaže Okanović.\nSVE CRNE TAČKE NA SRPSKIM PUTEVIMA Postoji čak 150 rizičnih zona gde je velika šansa da se DOGODI UDES\nOgromne posledice carina koje je uvela Priština: Izvoz iz BiH na Kosovo smanjen za čak 90 odsto


Srpskim proizvođačima na Kosovu najveći problem plasman robe | Radio Kosovska Mitrovica\nSrpskim proizvođačima na Kosovu najveći problem plasman robe\n18. March, 2019 16:45 |\nJoš uvek ne postoji tačan podatak o broju registrovanih srpskih proizvođača na Kosovu. Međutim, svi oni se susreću sa istim problemima – nemogućnošću plasmana proizvoda na kosovsko tržište i problemima prilikom izvoza u Srbiju. Sve ovo utiče na obim njihove proizvodnje.\nSaša Sekulić iz Gračanice se proizvodnjom ratluka i konditorskih proizvoda bavi od 2006. godine. Dnevno bi mogao da proizvede i do 700 kilograma, ali zbog nemogućnosti plasmana proizvoda, trenutno proizvodi 30% te količine.\n„Ja mislim da postoji bojkot srpskih proizvoda na teritoriji Kosova. U mom slučaju, na Kosovu se uvozi 15-20 vrsta ratluka iz Srbije i Makedonije. Nije reč o kvalitetu, jer imam priznanja za kvalitet sa Novosadskog sajma, šta drugo da pomislim, nego da je reč o bojkotu“, kaže Sekulić.\nSekulić je član Asocijacije srpskih privrednika sa Kosova. Kaže da i ostali članovi, od kojih 4 proizvođača sa 80 radnika imaju isti problem. Sa nemogućnošću plasmana proizvoda na Kosovu suočavaju se gotovo svi srpski proizvođači. Prema rečima koordinatora za biznise nevećinskih zajednica pri Privrednoj komori Kosova, ni jedan od srpski privrednika nije registrovan u Privrednoj komori Kosova, zbog čega su im uskraćene usluge Privredne komore Kosova.\n“Mi smo krenuli u dobrom pravcu, organizovali smo sastanak u PKK gde je bilo 18 srpskih privrednika. Predsednik PKK ih je primio, ponudio im uslove za članstvo u Komori i predstavio dalje korake. Na žalost, onda su usledile takse koje su i onako otežano poslovanje srpskih privrednika sa Kosova učinile još težim, tako da smo sa čitavim procesom zastali, u nekom smo stanju mirovanja. Privrednici čekaju da se takse ukinu kako bismo nastavili sa učlanjivanjem, odnosno sa približavanjem usluga koje bi mogli da dobiju”, kaže Nebojša Perić, koordinator za nevećinske biznise pri Privrednoj Komori Kosova.\nOd primene Briselskog sporazuma srpski proizvođači sa Kosova posluju kao i dobavljači. Za sada preko Regionalne razvojne agencije KiM, četiri proizvođača sa Kosova plasira svoje proizvode u jedan od lanaca hipermarketa u Srbiji. Iz agencije navode da će se broj trgovinskih lanaca povećati i da je poziv za proizvođače otvoren.\n“Svu moguću pomoć oko papirologije, oko pripreme za izvoz, što se tiče Kosova pa i Srbije, Regionalana razvojna agencija može da pruži. Mi smo u stalnom kontaktu sa distributerom koji je u kontaktu sa Univerexportom, tako da zaista pružamo svu moguću pomoć proizvođačima”, naglašava Branka Perović, direktor regionalne razvojne agencije KiM pri sistemu Srbije.\nRegionalna razvojna agencija trenutno sprovodi popis svih srpskih proizvođača, jer za sada ne postoji tačan podatak o njihovom broju, kao ni raspoloživim kapacitetima.


Odbio je ponudu šampiona.\nNeposredno pred odlazak Partizanovih fudbalera na pripreme u Tursku, defanzivni vezista Aleksandar Šćekić produžio je ugovor sa crno-belima, dok uprava kluba iz Humske i dalje pregovara sa Sašom Zdjelarom.\nŠef stručnog štaba Aleksandar Stanojević naglasio je da želi Zdjelara u timu i na proleće, isto razmišlja i vrhuška Partizana, a ni bivši igrač Olimpijakosa ne bi se protivnio da nastavi započetu >> Pročitaj celu vest na sajtu SrbijaDanas.com << misiju u crno-beloj opremi.\n- Počeli smo pregovore o novom ugovoru i videćemo. Ne bih išao iz Partizana ukoliko eventualno ne dođe poziv iz neke od "liga petice". Da odem čisto da bi se reklo da sam otišao u neku sredinu, klub koji nema ambicija bio bi samo korak unazad - rekao je Saša Zdjelar.\nPodsetimo, Zlatni orlić je poslednjeg meseca prošle godine bio na meti Ludogoreca, bugarski šampion je pokazao volju da ga angažuje, međutim, Zdjelar je to bez razmišljanja odbio. Što zbog činjenice da je prvenstvo u komšiluku slabija kvalitetom od Superlige, što zbog toga da su u igri bili i francuski klubovi Rems i Sent Etjen.\n- Smatram da ko u fudbalu želi da napreduje, mora da razmišlja samo u pravcu da ode u bolji klub od onoga čije boje brani. Rekoh već, pričamo, neke stvari treba da se definišu i toliko mogu trenutno da kažem - istakao je Saša Zdjelar.


Razvoj i primena novih tehnoloških postupaka prerade polimetaličnih ruda u cilju dobijanja volframa, bizmuta i srebra\nRazvoj i primena novih tehnoloških postupaka prerade polimetaličnih ruda u cilju dobijanja volframa, bizmuta i srebra (2006-2010)\nFINANSJER: Ministarstvo za nauku i tehnološki razvoj Republike Srbije; AD Rudnik i flotacija - Rudnik\n1. Institut za tehnologiju nuklearnih i drugih mineralnih sirovina, ITNMS;\n2. Institut za rudrastvo i metalurgiju, IRM;\n3. Tehnički fakultet Bor Univerziteta u Beogradu, TF\nRUKOVODILAC PROJEKTA: dr SLOBODAN A.RADOSAVLjEVIĆ, naučni savetnik ITNMS\nPredmet Projekta je osvajanje novih tehnoloških rešenjaiprevođenja osnovnih koncentrata šelita (sadržaj: WO3 7 – 26 %) i kolektivnih koncentrata sulfida (Pb 8 %; Ag 0,2 %; Bi 8 %),do višihfunkcionalnih materijala (komponente, legure, kompoziti). Pomenuti koncentrati mogu da seproizvedu iz domaćih resursa (rudna polja:Rudnik, Boranja, i dr.).\nIstraživanja se usmeravajuka novim tehničkim rešenjimaiosvajanju novih komponentnih materijalaiz šelitskih koncentrata (operacijama PMS ihidrometalurgije):volframtrioksid, volfram prah iamonijumparavolframat. Takođe, u pomenutim koncentratima nalazi se visok sadržaj srebra (preko 300 g/t), koje će biti predmet istraživanja i mogućnost njegovog prevođenja u upotrebljivumaterijalnukomponentu.\nProjektom jeplanirano uvođenje nove tehnologijei prevođenjeosnovnog koncentrata sulfida (operacijama PMS ihidrometalurgije) ustanje za direktnu funkcionalnu primenumaterijala na bazi olova, bizmuta i srebra.\nNovi funkcionalni materijali predstavljajustrateški važneproizvode u Srbiji. Takođe,pomenuti materijaliveoma su traženi u okolnim zemaljama i EU.\n1. mr ZORAN B.BARTULOVIĆ, oblast PMS,istraživač-saradnik ITNMS\n2. SNEŽANA N.ZILDžOVIĆ, oblast hemija,viši stručni saradnik ITNMS\n3. BRANISLAV B. IVOŠEVIĆ, oblastPMS,viši stručniistraživač\n4. mr VLADAN D. KAŠIĆ, oblastgeologija,istraživač-saradnik ITNMS\n5. m rJOVICA N. STOJANOVIĆ,oblast mineralogija,istraživač-sradnik ITNMS\n6. LjILjANAR. AVRAMOVIĆ,oblast tehnologija,stručni savetnik IRM\n7. RADOJKA R. JONOVIĆ, oblasttehnologija,viši stručni saradnik IRM\n8. SRĐANA R. MAGDALINOVIĆ,oblastPMS,stručnisaradnik IRM\n9. dr DRAGAN B. MILANOVIĆ,oblastPMS,istraživač-saradnik\n10. mr ZORAN D. STEVANOVIĆ,oblastPMS,istraživač-saradnik\n11. dr ZORAN S. MARKOVIĆ,oblastPMS,redovni profesor TF


Uskoro useljenje nove zgrade Centra za socijalni rad u Kladovu – RADIO TELEVIZIJA BOR\nUskoro useljenje nove zgrade Centra za socijalni rad u Kladovu\nKLADOVO – Pre izgradnje nove zgrade, Centar za socijalni rad bio je smešten na istom ovom mestu u montažnoj baraci u kojoj je funkcionisanje bilo otežano u veoma lošim uslovima za rad i prijem velikog broja korisnika usluga, kaže Nevenka Boldorac, šef kabineta predsednika opštine Kladovo.\n„Centar za socijalni rad do pre pola godine radio je u montažnoj baraci koja je napravljena 1960.godine. Bilo je vrlo teško primiti svih 1400 korisnika u prostorije koje su bile neuslovne za rad sa svima njima. Zahvaljujući Ministarstvu rada i učešću Opštine Kladovo, urađen je ovaj projekat i danas imamo ovu reprezentativnu zgradu“.\nNevenka dodaje da će se izgradnjom novog objekta omogućiti normalan rad i funkcionisanje Centra za socijalni rad, a dogradnjom sprata objekat je dobio i novu konferencijsku salu i dodatne prostorije koje će zajednički koristiti Centar i Opštinska uprava Kladovo.\n„Danas možemo da vidimo finalne radove na uređenju ove nove zgrade, ovog novog objekta koji pripada Opštinskoj upravi. U prizemlju će biti, kao što sam već rekla, prostorije Centra za socijalni rad, a na spratu prostorije za skupštinske poslove i konferencijska sala, odnosno skupštinska sala, gde će se održavati sednice Skupštine opštine Kladovo, seminari, razne radionice i slično“, kaže Nevenka Boldorac.\nZgrada će uskoro biti useljena, a vrednost kompletnih radova i opreme je 31 milion dinara.\nTags: centar za socijalni rad kladovo, nova zgrada, nove prostorije, opštinska uprava kladovo\nPrevious Raspisan javni poziv za dodelu Oktobarske nagrade\nNext Dugovanja građana za komunalne usluge veća od 800 miliona dinara


Pred najavljeno objavljivanje ekonomskih mera - šta predlažu Amcham, SAM, SES, NALED - Vesti | BiznisIndeks.net\nObjavljeno: Mart 29, 2020\nSavet ekonomista Srbije predložio antikrizne mere\nVlada Srbije trebalo bi da od aprila počne primenu antikriznih mera, kako bi reagovala na „ekonomski šok za privredu“ koji će izazvati pandemija Covid 19, a ključno je održavanje radnih mesta u preduzećima u privatnom sektoru, ukazao je danas Savet ekonomista Srbije (SES).\n„Polazeći od najizglednijeg scenarija, ekonomski potresi izazvani Covid 19 virusom su izuzetno jaki i privremeni. U oblasti fiskalne politike, aktuelna kriza nalaže ekspanzivnost, odnosno dopuštanje većeg fiskalnog deficita, prvenstveno usled ciljanih rasterećenja privrede i posledično manjih javnih prihoda“, navodi se u dokumentu „Prilog inicijativi za definisanje antikriznih mera ekonomske politike“, objavljenom na sajtu SES-a.\nDodaje se da „već prisutne negativne privredne trendove, izostanak državne podrške bi dodatno pojačao i aktivnost bi se usporila još više nego što je to nužno“.\nSES je ukazao da je pri koncipiranju krizne ekonomske politike i seta mera neophodno da te mere budu linearne i opšte.\n„Izdvajanje posebnih sektora i preduzeća (firmi) nije opravdano, imajući u vidu da se kriza već proširila kroz sve delove privatnog sektora, da se očekuje nastavak negativne ekspanzije, te da se obim i potencijal mogućih mera smanjuje ako se predvidi poseban položaj nekih sektora i preduzeća (firmi). Izuzetak predstavlja sektor preduzetnika koji se paušalno oporezuju“, smatraju u SES-u.\nOcenjeno je da mere treba da budu dobro odmerene – da, s jedne strane, privredi donesu osetno olakšanje i da, s druge strane, ne dovedu do ogromnih deficita i razbuktavanja makroekonomskih neravnoteža.\nFiskalne mere, kako je navedeno u dokumentu, treba da budu dominantne, dok u monetarnoj oblasti ne treba eksperimentisati primenom nekonvencionalnih rešenja, niti pak pristupiti radikalnim promenama.\n„Prirodi krize ne odgovaraju promene sistemskog karaktera, kao što su trajne izmene poreske arhitekture, već interventne mere koje je lako poništiti kada prođu negativni efekti. Pri tom treba imati u vidu potrebu za dopunskim fiskalnim stimulusom kako bi se predupredili novi strukturni poremećaji pokrenuti ovom krizom i izbegle dugoročne ekonomske posledice“, ocenio je SES.\nPredloženo je da „ključna karika koju treba držati neprekinutom jesu radna mesta u preduzećima u privatnom sektoru“, čime bi se dao snažan podsticaj opstanku preduzeća i njihovom aktiviranju s prolaskom krize.\nSES smatra da bi jedna od mera trebalo da bude da poslodavac ne plaća porez na zarade i doprinose za zaposlene koji su na odsustvu bez naknade zarade (na neplaćenom odsustvu) i sa naknadom zarade (plaćenom odsustvu), pri čemu naknada za plaćeno odsustvo koju plaća poslodavac mora biti najmanje jednaka iznosu od 70 odsto neto minimalne zarade u Srbiji.\nZa zaposlene na neplaćenom odsustvu, kako je predloženo, trebalo bi uvesti posebnu novčanu naknada koja ne može biti manja od 60 odsto neto minimalne zarade, a koja će se isplaćivati iz budžeta, kao i da poslodavac plaća 50 odsto poreza na zarade i doprinose za zaposlene koji rade od kuće puno i nepuno radno vreme.\nPoslodavac, kako je ocenio SES, ne bi trebalo da plaća porez na zarade i doprinose za zaposlene koji podležu obaveznoj izolaciji i za zaposlene koji ne rade usled naredbe državnih organa, i u tim slučajevima iz budžeta zaposleni bi dobijali naknadu kao zaposleni na neplaćenom odsustvu.\n„U periodu od najmanje tri meseca treba obustaviti plaćanje poreza na dobitak i poreza na imovinu. Nakon isteka tri meseca porez na dobitak bi se plaćao u visini od 50 odsto obračunatog iznosa za 2020. godinu. Nedostajuća sredstva u budžetu lokalnih samouprava za 2020. godinu bi se pokrivala povećanim transferima iz budžeta (50 odsto), kao i smanjenjem drugih aproprijacija u okviru budžeta lokalnih samouprava (50 odsto)“, predlog je SES-a.\nTakođe je predloženo da se u periodu od najmanje tri meseca obustavi plaćanje paušalnog poreza čime bi se olakšao položaj preduzetnika, kao i da se u tom roku obustavi obračun kamata na dospele poreske obaveze, ali i plaćanja parafiskalnih nameta, poput firmarine, članarine, ekološke takse.\nPosle isteka vanrednog stanja, kako je ocenio SES, trebalo bi razmotriti smanjenje visine poreza na dobit sa 15 na 10 odsto.\n„Mogućnost da se zarade u javnom sektoru umereno umanje ne treba isključiti ukoliko kriza potraje više od nekoliko meseci“, upozorio je SES.\nOcena je i da je neophodno odlaganje investicionih projekata koji imaju mali doprinos privrednom rastu i preusmeravanje tih sredstava za finansiranje mera antikriznog programa.\n„Potrebno je preispitivanje planiranih rashoda i njihovo smanjivanje na svim pozicijama javnih nabavki koje nemaju veze sa merama zdravstvene, socijalne i ekonomske zaštite u uslovima krize. Povećanje rashoda za zdravstvo i socijalnu zaštitu je nužno i potrebno“, navodi se u dokumentu SES-a.\nDodaje se da je, paralelno sa interventnim merama fiskalne politike neophodno definisati set mera koja će podrazumevati „dramatično povećanje likvidnosti privrede“, čija primena mora da bude rekordno brza.\n„Potrebno hitno formirati Garantni fond koji bi garantovao za kredite koje poslovne banke odobravaju preduzećima i time upumpao preko potrebnu novu likvidnost u sistem. Sličan set mera već je definisan u mnogim zemljama i on iznosi, u zavisnosti od makroekonomskih prilika pojedinih zemalja, izmedju tri odsto i 15 odsto BDP-a“, predlog je SES-a koji smatra da su ispunjene dve ključne pretpostavke za uspešno funkcionisanje Garantnog fonda – adekvatna likvidnost bankarskog sektora i fiskalna sposobnost države da odobrava garancije.\nNacionalna alijansa za lokalni ekonomski razvoj (NALED) pozvala je sve svoje članove da učestvuju u kreiranju predloga mera i da ih dostave mejlom na adresu covid19@naled.rs.\nekonomija i biznis, preduzetnistvo, ekonomske mere, koronavirus, naled, savet ekonomista srbije, amcham, srpska asocijacija menadzera


Jovana Ješić: Slobodan izbor pojedinca - MediaSfera\nJovana Ješić: Slobodan izbor pojedinca\nVakcinacija je slobodan izbor pojedinca. Treba da poštujemo odluke drugih ljudi koje se tiču samo njih i ne utiču na druge.\nSrbija se daleko ispred bogatijih i obično bolje orhanizovanih zemalja koja nudi svim odraslim građanima, ne samo besplatnu vakcinaciju, već i izbor kojom će se vakcinom vakcinisati.\nJesam ponosna na našu zemlju u ovom slučaju i zahvalna\nJa se osećam sigurnom zahvaljujući vakcinaciji i ne osuđujem one čija je odluka drugačija\nBez obzira da li ste vakcinisani ili ne čuvajte sebe i svoje bližnje.\nVakcinacija je tema broj jedan proteklih nekoliko meseci. Niko ko nije stručan ne treba da tera druge da se vakcinišu ili da se ne vakcinišu.\nOd kako je počela korona par osoba koje imam za prijatelje na Facebook-u dele neke zabrinjavajuće informacije.\nInformacije nisu zabrinjavajuće za sve, već samo za mene, jer sam mislila da su to neki malo pametniji ljudi, pa sam se sada zabrinula za svoju procenu ljudi. Elem, neke od informacija koje su delili jeste da korona ne postoji, da nas truju iz vazduha, da Bil Gejts hoće da nas čipuje, da hoće da nas ubiju, da je ovo farmaceutska mafija…\nNakon što su se pojavila vakcine oni su postali aktivakseri “vakcine će nas ubiti”, “nećemo moći da se reprodukujemo”, “ko zna šta se nalazi u vakcinama”… Ti moji “prijatelji” sa Facebook-a iako su visoko obrazovani, ovim stavom dokazuju da zvanje ne znači znanje. Oni su tipični ravnozemljaši i antivakseri koji se hrane u Meku, i ne zanima ih sastav burgera, verovatno kori\nJa lično smatram da je vakcinacija slobodan izborsvakog pojedinca. I treba da poštujemo odluke drugih ljudi. Ali ako neko širi dezinformacije koje mogu uticati na druge, to nije u redu.\nBilo kako bilo, i koja god da je vaša odluka, niko ne treba nikoga da napada i da ga ubeđuje u suprotno. Oni koji žele da se vakcinišu ne treba da budu napadani i ubeđivani da to ne radi, niti oni koji ne žele da se vakcinišu ne treba da budu napadani i ubeđivani da to ipak urade.\nKoja god da je vaša odluka, nemojte zaboraviti da se čuvate i ostanite dobro!\nTagoviEksplozija mašte Jovana Ješić kolumna korona virus vakcnacija


Представљена књига “Ратни злочин на Казанима – Пресуде” | Јадовно 1941. – КУЛТУРА СЈЕЋАЊА\nPredstavljena knjiga “Ratni zločin na Kazanima – Presude”\nUdruženje za društvena istraživanja i komunikacije /UDIK/ predstavilo je danas u Sarajevu publikaciju “Ratni zločin na Kazanima – Presude”, koja je objavljena kao druga knjiga edicije “Ratni zločini – transkripti presuda sudova u BiH”.\nPredsjednik UDIK-a Edvin Kanka Ćudić rekao je da je cilj ovog dokumentovanja predočavanje presuda sudova za ratne zločine u BiH, ali i sprečavanja mogućnosti manipulacije presuđenim činjenicama u vezi sa osuđenim za ratne zločine.\nOn je naglasio da je ovo ujedno i pokušaj izgradnje pravednijeg mira i stvaranje mogućnosti za izgradnju spomenika žrtvama na Kazanima, da bi se pokazao, kako kaže, isti način ophođenja prema svim žrtvama u Sarajevu.\nPripadnici takozvane Armije BiH su od 1991. do 1993. godine, prilikom racija, hvatali Srbe na sarajevskim ulicama i u stanovima i odvodili ih na kopanje rovova na Trebević, gdje su ubijani i bacani u jamu Kazani.\nPrema podacima Saveza logoraša Republike Srpske, u Sarajevu je tokom rata stradalo oko 10.000 Srba.\nBošnjački politički vrh je 26. oktobra 1993. godine naredio hapšenje komandanta 10. brdske brigade takozvane Armije BiH Mušana Topalovića Cace, čiji vojnici su ubijali sarajevske Srbe u jami Kazani na Trebeviću.\nPrilikom pokušaja hapšenja Topalovića poginulo je devet vojnika i policajaca takzovane Armije BiH. Topalović je uhapšen i ubijen dan kasnije, kada je pokušao da pobjegne.\nPred Kantonalnim sudom u Sarajevu u toku je četvrti put obnovljeno suđenje Samiru Bejtiću, optuženom za zločin protiv civilnog stanovništva i ubistva na lokalitetu Kazani 1992. i 1993. godine.\nKantonalno tužilaštvo u Sarajevu tereti Bejtića, nekadašnjeg pripadnika Desete brdske brigade takozvane Armije BiH da je 25. decembra 1992. godine nezakonito mobilisanog civila Zorana Vučurevića odveo ispred linije razdvajanja koju su držale snage Armije BiH i ubio ga ispalivši u njega dva hica iz pištolja, a nakon toga tijelo polio razređivačem radi uklanjanja tragova zločina.\nOva tačka Bejtića tereti za ratni zločin, a optužnica ga po još tri tačke tereti za krivična djela ubistva.\nVrhovni sud Federacije BiH je 2015. godine ukinuo posljednju presudu Kantonalnog suda u Sarajevu kojom je Samir Bejtić oslobođen optužbi za zločine počinjene na Kazanima kod Sarajeva, a predmet je ponovo vraćen na suđenje Kantonalnom sudu.\nKantonalni sud u Sarajevu oslobodio je i u decembru 2011. Bejtića optužbi, dok je 2006. bio osuđen na 14 i po godina zatvora.\nBejtić je prije 14 godina uhapšen u Njemačkoj, odakle je izručen BiH.


Janković: Nisu nam potrebni autobusi, ima nas dovoljno | Autonomija\nJanković: Nisu nam potrebni autobusi, ima nas dovoljno\n"Niko ne može da bude gospodar naših života i naših poslova"\nPredsednički kandidat Saša Janković izjavio je danas da se kandidovao da bi Srbija bila onakva kakva treba da bude – razvijena, nasmejana i opuštena, saopštio je Jankovićev izborni tim.\n„Kandidovao sam se da bih, zajedno sa drugim ljudima koji znaju šta je država, vratio osmehe na lica Valjevki i Valjevaca i svih drugih građana u našoj zemlji, da bih nam vratio dostojanstvo, sigurnost. Da znamo koliko će malina da košta, da niko ne može da bude gospodar naših života i naših poslova“, rekao je Janković, tokom razgovora sa građanima u Centru za kulturu u Valjevu.\nOn je novinarima kazao da „nije imao problem sa parkiranjem autobusa, jer autobusa nije ni bilo“.\n„Nisu nam potrebni takvi autobusi, ima nas dovoljno… Oni koji iskreno žele da dođu, uvek su dobrodošli. Pokazaće se vrlo brzo da u Srbiji ima dovoljno ljudi koji su se odupreli strahu, koji znaju da nemaju čega da se boje, koji ne žele više da se povlače pred partijskim zapošljavanjm i kadrovima koji uvek stoje ispred svih… Dno ne sme više da bude na vrhu“, rekao je Janković.\nU saopštenju se navodi da je veliki broj ljudi dočekao Jankovića u Valjevu, a da je Centar za kulturu bio pun ljudi koji su želeli sa njim da razgovaraju


Nebojša Marinović, Author at Kovinac.rs - nezavisni informativni portal • Stranica 2 od 83\nAutor: Nebojša Marinović\nHumano srce – za Vukana\n1. juna 2022. Nebojša Marinović\nUdruženje “ Kovin humano srce“ nastavilo je sa humanitarnim akcijama. Poslednja u nizu bila je „Za Vukana“ kada je prikupljan novac za desetomesečnog mališana oboloelog od spinalne mišićne atrofije. „Iako smo malo udruženje naša srca su ogromna. Rešili smo da pomognemo malom Vukanu u skladu sa našim mogućnostima. Organizovali smo Humanitarni bazar Za ‘Vukana’ na kojem smo prodavali ručne radove, igračake, podržali su nas i naši sugrađani, neki kupovinom, neki su donosili zanimljive stvari za prodaju… Podrške je bilo sa svih strana što nam je bio vetar u leđa da…\nKošarkaši Radničkog dočekiju sutra (subota, 14. maj) od 19 sati u Hali sportova u Kovinu ekipu Opova II u drugom kolu Letnje lige. Crno-beli, da podsetimo, u ovoj ligi igraju van konkurencije. „Želja nam je da kroz Letnju ligu imamo kontinuitet utakmica, s obzirom na veliku pauzu između kraja jedne i početka druge sezone. Uz to glavni motiv je da ligu iskoristimo da se naši kadeti i juniori dotatno razviju i naprave još jedan korak bliže seniorskom nivou“, kaže trener popularnih Dobrovoljaca Vladimir Cvetković. Radnički je u prvom kolu u…\nBeogradska Crvena zvezda biće prvi protivnik odbojkaša Bavaništa na Prvenstvu Srbije za pionire, koje će od 13. do 15. maja biti održano u Zrenjaninu, odlučeno je voljom žreba. „U petak, 13. maja u podne igramo našu prvu utakmicu na prvenstvu. Protivnik nam je Crvena zvezda i ovaj susret će, najverovatnije, odlučiti prvaka u našoj grupi, a samim tim i ekipu koja će nastaviti borbu za medalje. Sistem takmičenja je takav, da prostora za kiks, gotovo, i nema. Prvaci grupa, koje, broje tri ekipe, razigravaju za plasman od prvog do četvrtog…\n6. maja 2022. 6. maja 2022. Nebojša Marinović\nLjubitelji fudbala imaće prilike da u nedelju (8. maja) uživaju u čak tri utakmice na popularnom Ellandu. Program će početi u 12.30h, a završiti nešto pre 19, uz najavljenih 27 stepeni, pa bi onaj dobro poznati savet „slojevito se obucite i pijte dosta tečnosti“, mogao da ima i dodatak „ponesite i šator“ za one koji odluče da isprate gotovo sedmočasovni sportski dan uz žicu Ellanda. Dan koji će proteći, kako mnogi kažu, uz najvažniju sporednu stvar na svetu, otvaraju od 12.30h fudbalerke Nove Kolonije i Stajićeva 2017 u 11. kolu…\nDrugi majski nogometni vikend otvoriće fudbaleri Radničkog koji sutra (subota, 17h) na Stadionu u Dunavskoj ulici dočekuju Vulturul u 25. kolu Primere. Kovinski crno-beli su lideri na tabeli, a posle slobodnog vikenda („rupa“ u rasporedu nastala nakon istupanja Strele Ivanovo iz lige), dočekuju sastav iz Grebenca koji je u poslednja tri kola bez pobede (dva remija, Dolina i Dolovo, odnosno poraz na domaćem terenu od Budućnosti iz Alibunara), te je trenutno jedanaesti na tabeli. Radnički je nakon poraza od Hajdučice u gostima 20. marta, u narednih pet kola od mogućih…\nKo-Ma Majorette kovinski mažoret klub izborio je plasman na Evropsko prvenstvo mažoret sporta koje će ove godine biti održano krajem juna u Zadru (Hrvatska), nakon odličnih rezultata na kvalifikacionom takmičenju Dijamantski štap 2022. koje je nedavno održano u Pančevu. Kovinski sastav je na Dijamantskom štapu (Diamond Baton) Otvorenom državnom prvenstvu osvojio dve medalje: najsjajniju zlatnu u kategoriji trio pom-pon u sastavu: Tamara Adamov, Nađa Rnić i Ina Jojić; dok su srebrne bile: Nora Bređan i Lara Bogdanović (duo pom-pon deca). Da podsetimo, kovinski sastav je već učestvovao na Prvenstvu Evrope…\n14. aprila 2022. 14. aprila 2022. Nebojša Marinović\nKošarkašice ŽKK Kovina (selekcija igračica do 15 godina) otvaraju sutra (petak, 16 sati) Završni turnir najboljih ekipa Kvalitetne lige Vojvodine čiji je domaćin Srbobran (obezbeđen You tube prenos, link će na našoj stranici biti postavljen barem sat vremena pre početka utakmice) Tim trenera Majde Močnik Đorđević „vizu“ za Srbobran čekirao je kao drugoplasirani tim C-D-E Plej of grupe. Naime, nakon prve grupne faze po dve najbolje ekipe iz pomenutih C, D i E grupa formirali su novu grupu (šest ekipa), gde su odigrale još osam utakmica protiv timova sa kojima…\nPretpioniri Bavaništa i Voleja otvoriće sutra (subota, 9. april) u Hali sportova u Kovinu Završni (F4) turnir četiri najbolje odbojkaške ekipe Vojvodine u ovom uzrastu. Put u Kovin izborile su po dve najbolje ekipe iz obe grupe nakon jednokružni liga sistema. Volej je u Grupi A zauzeo prvo mesto, zahvaljujući najboljem bilansu u trouglu sa Stražilovom (Sremski Karlovci) i Vojvodinom (Novi Sad). Sve tri ekipe su imale po 3 pobede i po jedan poraz, a u poen razlici najslabija je bila Vojvodina koja je zauzela treće mesto na tabeli. Bavanište…\nDo skoro su bili Fejsbuk grupa, a od nedavno su i zvanično, registrovano, Udruženje „Kovin humano srce“. Našoj redakciji poslali su saopštenje koje prenosimo u celosti i bez izmena: „KOVIN HUMANO SRCE“ Humanost…..jedna reč 8 slova, jednostavno zar ne? A kada razmislimo samo malo dublje o ovoj jednostavnoj reči….koliko je ona samo jaka, kolko toga se opisuje u toj jednoj reči. Biti human, nije ništa posebno već samo da budeš osoba sa dušom. I to je sve. Nasmej se, zagrli, mahni, namigni, pošalji poljubac, pošalji srce, voli, sve su ovo…\n3. aprila 2022. 3. aprila 2022. Nebojša Marinović\nPoenima („dvojkom“) Ilije Sarmeša za konačnih Radnički 84 Jadran 50 spuštena je zavesa na sezonu Druge srpske lige – Jug, koja će ostati upisana u istoriji crno-belog kluba kao šampionska, a uz to, verovatno, i najubedljivija kada je u pitanju odnos pobeda i poraza jer je završena uz perfektnih 18 trijumfa u isto toliko kola. Na gostovanju na kojem su u tri poslednje sezone poraženi dva puta, popularni Dobrovoljci su dominirali tokom svih četrdeset minuta utakmice odigrane drugog aprilskom dana. Prvi period igre Radnički je dobio rezultatom 22:12, košgeterski predvođen…


Vlasti koriste mehanizme iscrpljivanja da bi osobe sa trans identitetom odustale od svojih prava - Geten\nVlasti koriste mehanizme iscrpljivanja da bi osobe sa trans identitetom odustale od svojih prava\nTekst napisan povodom tribine u organizaciji Centra za unapređivanje pravnih studija u Medija centru 20. 2. 2019. O pravnom položaju trans osoba kod nas govore Milan Agata Đurić, Jelena Simić i Saša Lazić.\nOsnivačica Gayten-LGBT, Agata Milan Đurić, kazala je danas da se vlasti koriste mehanizmima iscrpljivanja da bi osobe sa trans identitetom odustale od borbe za svoja prava i navela da je „diskriminacija ogromna i da te osobe žive u stalnom strahu i ne uključuju se u procese političkog odlučivanja“.\nKako je Đurić kazala novinarima na današnjem skupu u Beogradu, Srbija „prednjači u striktnosti i agresivnosti kada se radi o iskoračavanju osoba iz rodnih uloga koje predstavljaju najveći tabu u društvu“.\n„Diskriminacija je ogromna, bukvalno od trenutka rođenja“, rekla je Đurić i navela da je Srbija „patrijarhalno i konzervativno društvo“.\nOna je navela da je nasilje ogromno i da „što idete više u ruralnije krajeve Srbije, to je neprestani strah, kao i psihičko i fizičko nasilje veće“ i da osobe sa transrodnim identitetom žive u izolaciji i stalnom strahu.\n„Ja sam kao transrodna osoba od malena, svakodnevno trpela pretnje klanjem, fizičkim, mentalnim i seksualnim zlostavljanjem i neke od tih pretnji sam i doživela, odnosno bile su realizovane“, izjavila je Đurić i dodala da se sa ovim pretnjama suočavaju i druge transrodne osobe.\nĐurić je kazala da je siromaštvo osoba sa trans identitetom vid socijalnog i ekonomskog nasilja i da je ono ogromno.\n„Nema uopšte uključivanja transrodnih osoba u procese kada se odlučuje o pitanjima koja se tiču ovih osoba“, ocenila je Đurić i dodala da su do sada učestvovali u javnoj diskusiji, ali da ih ne uključuju u rad nadležnih tela i pored njihovog insistiranja.\nGovoreći o protestima protiv vlasti koji se održavaju subotom u Beogradu, ali i drugim mestima u Srbiji, ona je navela da su organizatori bili dužni da se izvine, ograde i osude napad na Prajd info centar tokom jednog od protesta u Beogradu prošle godine.\n„Povukle su se mnoge LGBT+ organizacije sa tih protesta, upravo zbog toga što nekima nije problem da masa viče ‘Vučiću p*****’ i napada Prajd info centar“, rekla je Đurić.\nOna je navela da „smatra da treba da da doprinos borbi protiv ovakvog sistema, ali sa druge strane su tu osobe koje su nju proganjale, kao što su ‘Dveri'“.\nČlan pravnog tima Gayten-LGBT Saša Lazić kazao je da je novim Zakonom o matičnim knjigama koji se odnosi na promenu pola napravljen „određen pomak jer je do sada bila obavezna sterilizacija i operacija kao uslov za promenu pola“ a „to sve osobe ne žele“.\nOn je rekao da se promena pola sastoji od tri koraka koji podrazumevaju odlaske kod psihijatra, zatim endokrinologa i na kraju same operacije.\nProfesorka medicinskog prava Jelena Simić kazala je da do 2011. godine nije postojao propis koji se ticao osoba sa trans identitetom i da su lekari u Srbiji „zakazali iako su oni pre 30 godina bili ‘perjanica’ kada se radilo o transrodnim osobama“.\nSimić je navela da je jedini endokrinolog Svetlana Vujović na Kliničkom centru Srbije, koja je ujedno i predsednica Republičke komisije za transrodna stanja.\n„Ako imate samo jednog endokrinologa u celoj zemlji, probajte da zakažete termin u državnoj ustanovi“, rekla je Simić i dodala da postoji samo jedan dan nedeljno za osobe sa trans identitetom.\nOna je kazala da je važno osobama da izvade izvod iz matične knjige rođenih da bi mogle da ostvare „osnovna prava, kao što je zdravstveno osiguranje, zaposlenje, školovanje ili mesečna karta za javni prevoz“.\nNavela je i da je „nedopustivo da ne postoje sastavljene ‘liste čekanja’ za operacije'“ i da je „loše to što domaći lekari ‘sakupljaju plodove’ u inostranstvu, a ne pomažu svojim građanima“.\nOna je kazala da su organizacije pripremile i novu verziju modela Zakona o rodnom identitetu, koji predviđa da se osobi prizna pravo na rodni identitet i da ona sama može da ga izabere.\nOd 1. januara stupio je na snagu Pravilnik o načinu izdavanja i obrascu potvrde nadležne zdravstvene ustanove o promeni pola kojom se određuje koja dokumentacija je potrebna da bi osoba zakonski promenila oznaku pola u ličnim dokumentima.\nGAYTEN – LGBT je još krajem decembra prošle godine izneo zamerke na ovaj pravilnik da je neophodno izvršiti depatologizaciju trans identiteta i da nalazi psihijatra i endokrinologa pored patologizacije još i usporava izdavanje ličnih dokumenata.\nDodaje se i da neke transrodne osobe zbog rizika od negativnog uticaja na zdravlstveno stanje nisu u mogućnosti da se podrvgnu hormonskoj terapiji.\nSvetska zdravstvena organizacija bi u maju 2019. u Ženevi trebalo da usvoji dokument u kome se navodi da „transrodnost nije mentalno oboljenje“ i koji obavezuje sve članice da ga primene do 2022. godine.


Primetio je, međutim, da aktuelni momenat karakterišu i izazovi pred samom EU, što što može uticati na proces evropskih integracija zemalja regiona, poput migrantske krize, predstojećih izbora za EP, rekompozicije u institucijama Unije, Bregzit\n. Ipak, podvukao je da to ne treba da bude izgovor da još intenzivnije ne radimo na sopstvenom reformisanju.\n- Balkan je dugo godina bio simbol za rat, za deljenje društva, čak postoje i pogrdni nazivi u stranim jezicima da se ne sme dozvoliti balkanziacija u njihovom prostoru\nTo je relativno pitanje, da li sa pravom nosimo taj epitet. Mislim da smo kvalitetniji od onoga kako nas drugi vide - rekao je Dačić.\n- Od kada znam za sebe, stalno se ti termini odlažu\nI nadam se da ćemo svi biti u dobroj formi kada Srbija i druge zemlje regiona uđu u EU. Pod uslovom da EU opstane - rekao je Dačić i šaljivo dodao: "A, ako i ne opstane velika opasnost i rizik će biti kad svi mi uđemo tamo".\n- Kada pogledate ko su danas članice EU, a da se nalazimo u ovoj sali pre 30 godina, ko bi rekao da će tako biti? Da će neke od njih biti u Uniji, a da će Srbija tek čekati 2025. godinu\nZato iskoristimo vreme koje je pred nama. Ja sam optimista i želim da svi jedni drugima nametenemo pozitivnu agnedu - rekao je Dačić.


Autobuska traži zakupca: Za rentu najmanje 10.000 KM mjesečno | Herceg Televizija Trebinje\nGrad Trebinje objavio je javni poziv za davanje u zakup zgrade novoizgrađene autobuske stanice, prema kojem je početni iznos zakupnine 8.485,56 KM mjesečno, bez uračunatog PDV-a.\nPrema uslovima navedenim u javnom pozivu, pravo da konkurišu imaju pravna lica registrovana za obavljanje usluga autobuskog saobraćaja, a najpovoljnijom ponudom smatraće se „ponuda koja sadrži najveći ponuđeni iznos zakupnine“ .\nPoziv je otvoren deset dana, do 14. maja, a otvaranje ponuda zakazano za „četvrti dan po isteku roka za dostavljanje ponuda, u 10 časova u maloj sali Gradske uprave“.\nU javnom pozivu se precizira da će sa ponuđačem koji ispuni propisane uslove i ponudi najviši iznos zakupnine biti zaključen ugovor o zakupu na period od 4 godine.\nSkupština grada Trebinja donijela je 8. aprila odluku o davanju u zakup objekta autobuske stanice, nakon što se zbog proceduralnih prepreka odustalo od ranijeg plana da ovim objektom gazduje Grad, te da stanica posluje u okviru javne ustanove „Trebinjestan“.


Afitos hoteli, Kasandra hoteli 2022 - Barcino Tours Afitos hoteli, Kasandra hoteli 2022 - Barcino Tours\nOvo malo harizmatično mesto smešteno na prvom prstu Halkidikija i oko sat vremena lagane vožnje od Soluna sa razlogom nazivaju draguljem Kasandre.\nPoznato urbano letovalište Kalitea smešteno je na nekih 2 kilometara odatle ali je Afitos uspeo da svoj duh sačuva od naleta masovnog turizma, pa i dalje odiše tradicijom i toplinom.\nMiran odmor je prioritet u ovom mesto tako da dinamičniju noćnu zabavu možete potražiti u Kalitei, dok veče ovde obično protiče u laganoj šetnji i kupovini, večeri i sličnim aktivnostima.\nIz mesta do plaže pruža se nakoliko ulica i do mora možete doći peške za nekoliko minuta laganog hoda ili vozićima koji su posebna atrakcija pogotovo najmlađima.\nIzuzetno čisto i toplo more zapljuskuje o peščano šljunkovitu plažu ovog mesta a uz nju se nalazi više beach barova i kafića a takođe možete i iznajmiti ležaljke i suncobrane. U okolini plaže se nalaze male uvale koje su atrakcija za sve one koji vole prirodan ambijent i intimniju atmosferu.\nU Afitosu se nalazi centralni trg na kojem je smeštena crkva Sv. Dimitrija iz sredine 19. veka, takođe tu je i Alteras-kamena kuća u kojoj se nalazi i Folklorni muzej ovog mesta.\nAko ste ljubitelj kulturno istorijskog nasleđa u krugu od nekoliko kilometara nalaze se i ostaci 2 hrama iz doba Antike, jedan je posvećene Dionisu bogu vina i Nimfama a drugi je hram Amona Zevsa.\nHotelski kompleksi su na visokom nivou usluge i kategorije, a infrastrukturna povezanost sa ostalim mestima je odlična.\nIzleti koje vam preporučujemo jesu: obilazak Svete Gore, grad Solun, pećine Petralona, aqua park Waterland, krstarenje po zalivu Toroneos, Manastiri Meteora itd.


Sankcijama obuhvaćena i porodica Gordane Tadić, ovo su mjere protiv njih - Pozitiva\nHome/SVAŠTARA/Sankcijama obuhvaćena i porodica Gordane Tadić, ovo su mjere protiv njih\nSankcijama obuhvaćena i porodica Gordane Tadić, ovo su mjere protiv njih\nNakon što je danas Ured za kontrolu imovine u inostranstvu Ministarstva finansija SAD (OFAC) objavio da su uvedene sankcije za Asima Sarajlića i Gordanu Tadić oglasili su se iz Ambasade SAD-a u BiH.\nKako su rekli, ovo je druga mjera koju je OFAC poduzeo prema Izvršnoj uredbi 14033, čija su meta bila lica koja prijete stabilnosti regiona koruptivnim radnjama, kriminalnim aktivnostima i na drugi način djeluju destabilizirajuće.\n“Današnjom mjerom ponovo se stavlja naglasak na opredjeljenost SAD-a za promoviranje pozivanja na odgovornost aktera u regionu Zapadnog Balkana koji su uključeni u štetno ponašanje, u skladu sa Izvršnom uredbom 14033”, navedeno je u saopćenju Ambasade SAD-a u BiH.\nKao dio ove mjere, Ministarstvo vanjskih poslova SAD uvrštava na listu pojedince iz Sjeverne Makedonije i Bosne i Hercegovine u skladu sa Poglavljem 7031 (c) Zakona o aproprijacijama za programe Ministarstva vanjskih poslova SAD, inostrane operacije i srodne programe iz 2022.\n“Ministarstvo vanjskih poslova također uvrštava na listu najbliže članove njihovih porodica prema Poglavlju 7031 (c). Ovom mjerom se njima i najbližim članovima njihovih porodica onemogućava ulazak u Sjedinjene Države. Asim Sarajlić, delegat u Domu naroda BiH, bio je uključen u korupciju visokog nivoa što uključuje trgovinu uticajem, zloupotrebu položaja, te primanje mita u zamjenu za uticanje na odluke o zapošljavanju u državnim preduzećima kakvo je BH Telecom”, navedeno je u saopćenju.\nNaveli su da je Gordana Tadić bila glavna tužiteljica Državnog tužilaštva od 2019. do 2021. godine kada ju je s te funkcije smijenilo Visoko sudsko i tužilačko vijeće i da je koristila svoj položaj za promociju ličnih i porodičnih interesa i zaštitu svojih političkih patrona od krivičnog gonjenja.\n“Ova veoma ozbiljna zloupotreba položaja simbol je neprimjerenog političkoj uticaja na pravosudne institucije BiH i spremnosti nosilaca tih pravosudnih funkcija da ignorišu svoje opredjeljenje da objektivno provode zakon. Povjerenje građana u pravosudne institucije BiH je na dosad najnižem nivou velikim dijelom zbog aktivnosti kakve je provodila Tadić”, ističe se u saopćenju.\nKako su naglasili, Sarajlić je uvršten na listu prema Izvršnoj uredbi 14033 za odgovornost ili saučesništvo, za direktno ili indirektno učešće u koruptivnim radnjama koje se odnose na Zapadni Balkan, poput pronevjere javnih sredstava, eksproprijacije privatne imovine s ciljem ostvarivanja lične ili političke koristi, ili podmićivanje.\n“Tadić je uvrštena na listu u skladu sa Izvršnom uredbom 14033 za učestvovanje u aktivnostima kojima su podrivane demokratske institucije BiH, tj. Državno tužilaštvo Bosne i Hercegovine. Pored toga, Tadić je uvrštena na listu prema Poglavlju 7031 (c) Zakona o aproprijacijama za programe Ministarstva vanjskih poslova SAD, inostrane operacije i srodne programe iz 2022. Ministarstvo vanjskih poslova takođe je na listu uvrstilo i najbliže članove njene porodice. Tadićevoj i najbližim članovima njene porodice sada je onemogućen ulazak u SAD”.\nPodcrtali su da, posljedično današnjoj mjeri, sva imovina i pravo na imovinu onih koji su sankcionisani, a koja se nalazi u SAD ili je u posjedu ili pod kontrolom državljana SAD, mora biti blokirana i prijavljena OFAC.\n“Propisi OFAC generalno zabranjuju sve transakcije državljana SAD koji su u SAD (ili koji prolaze kroz SAD) a koja uključuje imovinu ili pravo na imovinu pojedinaca koji su uvršteni na listu ili na drugi način blokirani. Državljani SAD mogu se suočiti sa prekršajima ili krivičnim kaznama za kršenje Izvršne uredbe 14033”, zaključeno je u saopćenju.\nNabavna cijena gasa za BiH porasla za skoro 22 posto, na vlastima je da ublaže račune potrošačima\nZbog sudara kod bazena na Otoci u Sarajevu usporen saobraćaj, suvozač povrijeđen


Lično izvinjenje - Redakcijski komentar - Dnevni list Danas\nPočetna » Dijalog » Redakcijski komentar » Lično izvinjenje\nRedakcijski komentar21.05.2021. 14:00\nPredsednik Češke Miloš Zeman izvinio se Srbiji za NATO bombardovanje 1999. godine rečima da je to bila „greška i gore od zočina“.\nZeman je rekao da bi voleo da „kao čovek zamoli srpski narod da nam oprosti“, kao i da ga je to sve vreme mučilo.\n„Ovom molbom da se oprosti, rešio sam svoju višegodišnju traumu, jer kajanje oslobađa“, naveo je Zeman i dodao da kada je počelo bombardovanje, Češka je bila tek nekoliko nedelja članica NATO-a i nije mogla da nađe neku državu koja bi je podržala u protivljenju napadu na Srbiju.\nI to je u redu. Ali nije u redu to što srpski provladini i prorežimski mediji bruje o tome već tri dana (namerno) zanemarujući činjenicu da se Zeman izvinio u svoje lično ime, a ne u ime cele Češke.\nKako bi stvari bile potpuno jasne, na češku javnu scenu odmah su istupili najpre šef diplomatije Jakub Kulhanek, a potom i premijer Andrej Babiš, koji su naglasili da se Zeman izvinio srpskom narodu u svoje lično ime, kao građanin Češke, a ne kao predsednik te zemlje. Vučićevi mediji su „zaboravili“ da podsete da je upravo Zeman kao tadašnji češki premijer dao zeleno svetlo da savezničke bombe padnu na Srbiju.\nZeman je poznat po kontroverznim istupima i izjavama, poput onog da će pokrenuti povlačenje češkog priznanja Kosova, tako da su na to navikli i građani Češke i političari u toj zemlji, ali i predstavnici Evropske unije. Međutim, građani Srbije treba da znaju da je češka vlada nadležna i odgovorna za spoljnu politiku, a ne predsednik države, odnosno Miloš Zeman.\nJoš jedna stvar bode oči oko Zemanovog izvinjenja, a to je da je upućeno pred osobom koja je u vreme bombardovanja Srbije bila ratni huškač i deo katastrofalne vlasti Slobodana Miloševića koja je i dovela da bombe budu bačene na našu zemlju. Naravno, radi se o aktuelnom predsedniku Srbije Aleksandru Vučiću. Zbog svega što je radio u svojoj političkoj karijeri tokom ratnih godina, i Vučić bi trebalo da se izvini srpskom narodu jer ga je NATO bombardovao, ali i brojnim žrtvama u BiH, Hrvatskoj i na Kosovu.\nIzvinjenje Zemana srpskom narodu verovatno će uticati na poboljšanje odnosa Češke i Srbije. Međutim, to sigurno nije istorijski događaj kao što su to predstavili režimski mediji i pojedini „politički eksperti“, kao i nevladine organizacije koje podržavaju Vučića, jer izvinjenje češkog predsednika neće uticati na promenu mišljenja onih sila koje su bombardovale Srbiju, niti će biti njihovog izvinjenja.\nAleksandar VučićBombardovanje SrbijeizvinjenjeMiloš ZemanRedakcijski komentar\n2 reagovanja na “Lično izvinjenje”\n22. maja 2021. u 08.14\n27. juna 2021. u 02.02\nAuuu.. Ovo je zadnje..


Brz oporavak avio-saobraćaja izazvao kašnjenja i gužve - Aviatica\nNa Generalnoj skupštini IATA se raspravlja o problemima tokom oporavka avio-saobraćaja nakon pandemije.\nEvropa je danas suočena sa neverovatnim haosom na aerodromima, što je posledica neočekivano brzog oporavka avio-saobraćaja nakon ukidanja mera za suzbijanje pandemije koronavirusa Covid-19.\nOvo je glavni zaključak evropskog potpredsednika IATA za Evropu, Rafaela Švarcmana, koji je na Generalnoj skupštini IATA u Dohi predstavio situaciju na ovom kontinentu.\n“Interesantno je da do sada u 2022. zabeležno isto kašnjenja kao i u 2019, pre kovida, s tim što je sada obima saobraćaja tek na 75 od onog u 2019”, rekao je Švarcman.\nTo jasno ukazuje na postojanje izvesnih problema. Ako je saobraćaja za četvrtinu manje, a kašnjenja isto, znači da nešto u samom sistemu ne funkcioniše.\nŠvarcman je kao glavni problem naveo nedostatak radnika. Ne samo avio-kompanije, već i aerodromi imaju problem sa radnom snagom. Mnogi zaposleni su napustili avijaciju nakon izbijanja pandemije kada je avio-saobraćaj širom sveta praktično stao na godinu dana. Sada, kada je oporavak započeo više nema ko da radi. Nove radnike nije tek tako jednostavno zaposliti, jer za to su potrebni meseci ili čak godine obuke i pripreme, a mnoge delatnosti u avio-saobraćaju zahtevaju i veoma strogo licenciranje i dozvole.\nPotpuno paradoksalno, ali aerodromi posluju na ivici kapaciteta, iako je još uvek značajno manji broj operacija. Postoje problemi sa slotovima. Zbog kašnjenja usled manjka radnika ili zbog gužvi na pasoškoj i putničkoj kontroli što zbog manje radnika što zbog još uvek komplikovanih restriktivnih mera za putovanja, dešava se da avio-kompanije izgube slot za poletanje.\nOvo je sve češća situacija, pa se na aerodromima koju funkcionišu putem slotova, dešavaju ogromna kašnjenja baš usled tih poremećaja.


LOŠE VIJESTI Novak propušta Beč, upitan i Indijan Vels – Banjaluka24\nLOŠE VIJESTI Novak propušta Beč, upitan i Indijan Vels\nNovak Đoković neće igrati na turniru u Beču, ali kako sada stvari stoje, iako su organizatori mastersa u Indijan Velsu objavili da će najbolji na svetu učestvovati na takmičenju u Kaliforniju, Nole verovatno ni tamo neće putovati.\nNovak je trenutno u Beogradu, ali ne trenira, a za masters bi morao da bude spreman. Dva loše odigrana meča i dva poraza u polufinalu Olimpijskih igara u Tokiju od Zvereva i u finalu US Opena od Medvedeva – sigurno su Noletu malo poljuljala i samopouzdanje, pa ne može u Indijan Vels da ide bez treninga.\nPitanje je šta će Đoković do kraja godine igrati. U opticaju su masters u Parizu, Završni masters u Torinu i Dejvis kup, čiju grupnu fazu srpska selekcija igra u Insbruku, dok se završni mečevi igraju u Madridu.\nDERBI U BANJALUCI Zakarić: Pobjeda za povratak u vrh


Postavljanje solarnih panela na kućama moguće već krajem godine - ENERGETIKArs.com - Informacija je energija\nHomeSolarna energijaPostavljanje solarnih panela na kućama moguće već krajem godine\nTREBINJE – Postavljanje solarnih panela na kućama po subvencionisanom modelu “Elektroprivrede Republike Srpske” trebalo bi da počne već krajem godine, najavio je danas generalni direktor tog preduzeća Luka Petrović.\n“To znači da građani na svojim krovovima mogu imati solarne elektrane iz kojih će proizvoditi struju za svoje potrebe, a viškove koji im budu odobreni plasiraće u mrežu“, izjavio je Petrović za Srnu.\nPrema njegovim riječima, “Elektroprivreda Republike Srpske” isporučivala bi manjkove kada prozjumerima bude nedostajalo električne energije, jer solarni panel ne radi noću.\n“Želimo da svi građani imaju mogućnost da budu prozjumeri, to je 580.000 stambenih jedinica u Republici Srpskoj, ali ćemo promovisati ona domaćinstva koja imaju manja primanja, što se mora dokazati odgovarajućim izvodima i potvrdama“, ukazao je Petrović.\n“Građani mogu očekivati u narednih 10 do 15 godina minimalno ili nikakvo pomjeranje svojih računa za struju od ovog modela koji ćemo predložiti Vladi Republike Srpske“, pojasnio je Petrović.\nPrema njegovim riječima, onaj ko ne bude mogao da učestvuje u ovom subvencionisanom modelu za električnu energiju, moći će samostalno da uzme kredit i da finansira postavljanje solarnih panela na kući. Srna


Savete konstituisalo 17 od 19 nacionalnih manjina :: EMG :: Ekonomske vesti iz Srbije\n09. jul 2010. | 16:24 16:59\nSve nacionalne manjine u Srbiji koje su učestvovale na izborima za nacionalne savete konstitusale su savete osim Makedonaca i Bošnjaka čije će Veće biti raspušteno, izjavio je danas pomoćnik ministra za ljudska i manjinska prava Petar Antić.\n"Sedamnaest nacionalnih manjina je osnovalo svoje savete, dve nisu - makedonska i bošnjačka", rekao je Antić i podsetio da je danas istekao rok za njihovo konstituisanje.\nNacionalne savete formirale su albanska, aškalijska, bugarska, bunjevačka, vlaška, grčka, egipatska, mađarska, nemačka, romska, rumunska, rusinska, slovačka, ukrajinska, češka, hrvatska i slovenačka nacionalna manjina.\nMakedonska nacionalna manjina imala je mogućnost da organizuje savet putem elektorske skupštine, ali je ona bila neuspešna pošto deo elektora nije prisustvovao sednici.\nAntić je rekao da je zbog toga Ministarstvo javnim pozivom omogućilo prijavu novih elektora "kako bi se ostvario zakonski minimum za konstituisanje makedonskog nacionalnog saveta".\nPrema njegovim rečima, Ministarstvo za ljudska i manjinska prava raspustiće nacionalni savet Bošnjaka i posebnim rešenjem obrazovati privremeni organ upravljanja.\n"Privremeni organ upravljanja će preuzeti tehničke nadležnosti sve do organizovanja novih izbora i konstituisanja bošnjačkog nacionalnog saveta", kazao je Antić i dodao da će Ministarstvo posebnom odlukom posle konsultacija odrediti datum održavanja novih izbora.\nOdgovarajući na pitanje zašto Bošnjaci nisu dobili svoj savet kada je sednica održana, Antić je kazao da je za konstituisanje saveta potrebno da mandati budu verifikovani što na njihovoj konstitutivnoj sednici nije učinjeno.\nZatražene ostavke ministara Čiplića i Ljajića\nBošnjačka kulturna zajednica osudila je danas i odbacila odluke Ministarstva za ljudska i manjinska prava vezane za najavu održavanja novih izbora za Bošnjačko nacionalno veće i zatražila hitne ostavke ministara Svetozara Čiplića i Rasima Ljajića.\n"Nema sumnje da te odluke, kao i izjave ministra Čiplića i njegovih saradnika, predstavljaju nastavak politike diskriminacije Bošnjaka i sprečavanja sprovođenja izborne volje bošnjačkog naroda", navodi se u saopštenju.\nU saopštenju se optužuju Čiplić i Ljajić za falsifikovanje potpisa dvojice većnika na navodnim ostavkama i za, kako se navodi, "diskriminatorsku" promenu poslovnika "sa ciljem sprecavanja konstituisanja Bošnjackog nacionalnog veća".\n"Zato Bošnjačka kulturna zajednica traži hitne ostavke Čiplića i Ljajića, a ako to ne učine, od predsednika (Borisa) Tadića tražićemo njihovu hitnu smenu", navodi se.\nMelvud Dudić, predsednik Bošnjačkog nacionalnog veća čiju legitimnost osporava Ministarstvo za ljudska i manjinska prava, obavestio je danas u pismu premijera Turske Tajipa Redžepa Erdogana o događajima vezanim za te izbore.\nDudić je ocenio da takvo ponašanje vlasti u Beogradu može imati za posledicu destabilizaciju prilika u Sandžaku, što neće ostaviti Bošnjacima nijednu mogućnost osim uspostavljanja paralelnih nacionalnih institucija.\nLičnosti: Rasim Ljajić, Svetozar Čiplić, Petar Antić\nInstitucije: Ministarstvo za ljudska i manjinska prava\nDačić pozvao nacionalne manjine da rade u policiji\nUpućen poziv za učešće na izborima za Nacionalne savete (VIDEO)\n22. januar 2010. 15:01 |


Haradinaj: Potpisivanje Sporazuma dobra vest za Kosovo - Gorapress.net\n19.09.2017. u 15:00\nHaradinaj: Potpisivanje Sporazuma dobra vest za Kosovo\nPremijer Kosova, Ramuš Haradinaj, sastao se sa predstavnicima Korporacije izazova milenijuma, predvođenih rukovodiocem ekipe za Kosovo, Sarahom Olmsteadom i nacionalnim koordinatorom, Petritom Selimiom.\nNakon sastanka održana je zajednička konferencija za medije.\nOvom prilikom Haradinaj je kao dobru vest ocenio potpisivanje sporazuma, koji će uticati na štednju energije, energetsku efikasnost, kao i na poboljšanje života mladih na Kosovu.\n„Potpisivanje sporazuma o grantu za Kosovo, iz Fonda izazova milenijuma, je dobra vest za Kosovo. Razgovarali smo o efektima koji će ovaj sporazum imati na Kosovu, posebno o svim onim efektima koji će imati na štednju energije, u oblasti energetske efikasnosti, ali i u drugim oblastima našeg života. Uveren sam, da ćemo uz ovakve vesti potvrditi da naši mladi mogu da žive na Kosovu a ne da traže nadu u drugim zemljama“, rekao je Haradinaj.\nRukovodilac ekipe Izazova milenijuma na Kosovu, Sarah Olmstead, izrazila je zadovoljstvo što će ovaj izdvojen fond za Kosovo pomoći u stvaranju bolje budućnosti i vraćanje poverenja u Vladu.\n„U ime Izazova milenijuma i Vlade Amerike, želim da izrazim entuzijazam što radimo na Kosovu. Ovo je naš prvi program u ovom regionu nakon dugo vremena, i jedva čekamo da počinjemo da radimo i da izgradimo bolju budućnost koju je naglasio premijer Haradinaj. Nadamo se da ćemo izgraditi poverenje u Vladu i pomoći u stvaranju boljeg sveta“, rekla je Olmstead.\nNacionalni koordinator Kancelarije izazova milenijuma u Kancelariji premijera, Petrit Selimi, rekao je da će fond početi da se osnuje na kraju ove godine, dakle da se uspostavlja jedna fondacija, koja će izdvojiti brojna sredstva u oblasti energetske efikasnosti i vladavine prava.\n„Nećemo čekati još mnogo godina ili meseci da osnujemo fond. Kancelarija premijera biće u rukovodećoj poziciji stvaranja fonda, dok će američka ekipa, od kojih su neki došli, biće tu da nam pružaju pomoć“, rekao je Selimi, koji se zahvalio premijeru Haradinaj i drugim institucijama na pruženoj pomoći u poslednjih 18 meseci na izradi projekata.\nSelimi je takođe rekao da će u naredne tri godine biti uložen iznos od 49 miliona dolara, što predstavlja najveći američki grant od perioda nakon sukoba, u vrlo važnim oblastima za kosovsku ekonomiju.


Argument for Politička situacija u Srbiji - Rim ratifikovao SSP Srbije i Evropske unije\nItalija je ratifikovala Sporazum o stabilizaciji i pridruživanju EU-Srbija kao četvrta zemlja koja je usvojila taj dokument, javila je italijanska agencija Ansa.\nBEOGRAD - Sporazum o stabilizaciji i pridruživanju usvojen je u Senatu u utorak, a prethodno je prihvaćen i u Donjem domu parlamenta.\n- Ovim glasanjem Italija želi da ukaže Srbiji da treba da gleda u budućnost, to jest, punu integraciju svih balkanskih zemalja u EU, a ne u prošlost sukobljavanja, koja nije u skladu sa evropskom perspektivom - rekao je italijanski ministar spoljnih poslova Franko Fratini poslije usvajanja dokumenta.\nPrema njegovim riječima, unapređenje procesa evropske integracije Srbije jedan je od prioriteta spoljne politike Italije prema zemljama zapadnog Balkana, zbog vodeće uloge koju ta zemlja ima u pogledu stabilnosti regiona.\nMinistarstvo spoljnih poslova Italije navelo je u saopštenju da je brzina kojom je ratifikovan Sporazum "posebno značajna i ukazuje na lično zalaganje ministra Fratinija i svih političkih snaga s ciljem napretka približavanja Srbije EU, i šire gledano, cijelog zapadnog Balkana".\nKada stupi na snagu, SSP će postati realan pospješitelj rasta demokratskih institucija i pravne države Srbije i primjer za ugled ostalim zemljama zapadnobalkanskog regiona, navodi se u saopštenju.\nSSP EU-Srbija ratifikovale su do sada Španija, Malta i Bugarska.\n< p>Kada stupi na snagu, dodaje se, Sporazum će postati konkretno sredstvo za proces napretka demokratskih institucia i pravne države u Srbiji i predstavljaće primjer koji će moći da slijede i druge zemlje zapadnog Balkana.\nIzvor: Glas Srpske (04.08.2010)


Grad Zenica pristupa procesu BFC recertifikacije | Superinfo\nNaslovnica Fokus Grad Zenica pristupa procesu BFC recertifikacije\nProces recertifikacije gradova i općina sa povoljnim poslovnim okruženjem u Jugoistočnoj Evropi se vrši u skladu sa ažuriranim standardom BFC SEE Edicije III koja podrazumijeva 10 kriterija i 67 potkriterija. Pri tome, najveći akcenat je na unapređenju administrativnih procedura, strateškom planiranju, aktivnoj saradnji i komunikaciji sa privredom, promociji gradske uprave, transparentnosti, ubrzanom pribavljanju dokumenata i podataka za potencijalne investitore i slično.\nU skladu sa novom edicijom sve navedeno gradska uprava mora dokazati postavljanjem dokazne dokumentacije u BFC SEE softver gdje se tehnički odvija cijeli proces evaluacije.\nGradska uprava je u periodu od sticanja BFC certifikata do iniciranja procesa recertifikacije kontinuirano radila na poboljšanju poslovnog ambijenta u Zenici. U međuvremenu je uspješno implementiran projekat LIFE – Regulatorna reforma na lokalnom nivou, kroz koji je analizirano svih 165 administrativnih postupaka a čak 90% njih je pojednostavljeno ili unaprijeđeno.\nU gradskom budžetu su u 2018. godini po prvi put opredijeljena podsticajna sredstva za privrednike, zatim realizovana je i prva subvencionirana kreditna linija za privredne subjekte koju je iskoristilo 29 privrednih subjekata. U saradnji sa Udruženjem Poslodovaca, Zeničkom razvojnom agencijom ZEDA uz podršku Privrednog savjeta Grada Zenica je po prvi put kreiran i Program mjera za unapređenje privrede na području Grada Zenice. Inicirani su i realizovani značajni projekti za unapređenje infrastrukture u Poslovnoj zoni Zenica 1 (nove saobraćajnice, vodovodne i kanalizacione instalacije, gasifikacija, javna rasvjeta) vrijednosti preko 1 miliona KM kao i projekti za jačanje poduzetničke infrastrukture.\nZbog infrastrukturne opremljenosti zone i značajnog strateškog položaja povećan je interes za ulaganja u Poslovnoj Zenica 1. Tokom 2018. i 2019. godine formirano i prodato 29 novih parcela. Broj zaposlenih u samoj zoni je u kontinuiranom porastu, a ukupan broj zaposlenih u Gradu Zenica se u periodu od 2016. do 2018. godine povećao za 2.600. Broj registrovanih obrta je u kontinuiranom porastu kao i broj preduzeća na 1.000 stanovnika. Organizovani su i zajednički nastupi i posjete na različitim međunarodnim sajmovima kao i brojni B2B susreti u saradnji za Zeničkom razvojnom agencijom ZEDA.\nRealizovan je i niz drugih aktivnosti koji između ostalog podrazumijevaju snižavanje troškova poslovanja (ukidanje naknade za korištenje građevinskog zemljišta – KGZ), pojednostavljenje procesa izdavanja dozvola, saglasnosti, poboljšanje gradskih propisa, povećanje transparentnosti administrativnih procedura i slično. Uspostavljen je i Centar za poduzetnike i investitore u svrhu pružanja detaljnih informacija za realizaciju investicije. Formirane su i dvije nove poslovne zone, Zenica Sjever i Zenica Jug u kojima će se u narednom periodu realizovati nove investicije i kreirati nova radna mjesta.\nProces recertifikacije će trajati od 9 do 12 mjeseci, a za realizaciju cijelog procesa je formiran Tim za provođenje BFC recertfikacije koji sačinjavaju predstavnici resornih službi i Zeničke razvojne agencije ZEDA. Za tehničku podršku tokom cijelog procesa je zadužen Odsjek za lokalni i ekonomski razvoj pri Službi za privredu i upravljanje razvojem. Cilj recertifikacije je jačanje internih kapaciteta za kontinuirano unapređenje poslovnog ambijenta i konkurentnosti u privlačenju novih investicija, te podsticanje razvoja lokalne privrede.\nSve informacije o realizovanim aktivnostima u oblasti privrede Grada Zenica i podsticanju njenog razvoja možete pogledati u Zeničkim privrednim biltenima putem linka: http://www.zenica.ba/centar-za-investitore/.\nPrethodni članakObjekat obdaništa Kanarinac nakon osam mjeseci, dobio električnu energiju\nSljedeći članakZENICA ADVENTURE: U nedjelju festivalska premijera “Ježeve kućice” u Zenici


"Ako se to dogodi, biće katastrofa za ceo svet" :: realno55 ::\n"Ako se to dogodi, biće katastrofa za ceo svet"\nMoskva - Rusija se nada da situacija na Bliskom istoku neće eskalirati u veliki vojni sukob, jer bi to bila katastrofa za ceo svet, rekao je ruski predsednik Putin.\nFoto: EPA-EFE/ SERGEY GUNEEV/SPUTNIK/KREMLIN /\n"Što se tiče situacije u celini, nadam se da situacija neće dovesti do velikih vojnih sukoba. Rat koji se tamo vodi je, kako vidimo, takozvanog malog intenziteta. Ali to su, ipak, borbena dejstva, ljude ubijaju. To je činjenica", rekao je Putin, prenosi Sputnjik.\n"Bilo bi zaista dobro da se izbegnu velika borbena dejstva. Ako se to dogodi, to neće biti katastrofa samo za region Bliskog istoka, nego za ceo svet", dodao je ruski predsednik nakon sastanka sa nemačkom kancelarkom Angelom Merkel.\nPrema njegovoj oceni, takva dejstva će dovesti do "novih masovnih odlazaka ljudi sa teritorije na kojoj tradicionalno žive, do novih talasa izbeglica“ koji neće ići samo ka Evropi, nego i ka drugim regionima.\n"To će biti humanitarna katastrofa, međureligijska katastrofa, ekonomska katastrofa, jer će to dovesti do razaranja ili ogromne štete za svetsku ekonomiju i svetsku energetiku", rekao je Putin.\n"Primenićemo sva diplomatska sredstva da taj dogovor bude sačuvan"\nKako piše Sputnjik, ruski predsednik je rekao da je sa nemačkom kancelarkom razgovarao o situaciji u vezi sa iranskim nuklearnim programom, naglasivši da je očuvanje Zajedničkog sveobuhvatnog plana dejstava za rešavanje iranskog nuklearnog problema važno, ne samo za taj region, nego za ceo svet.\n"Nemačka je uverena u to da Iran ne treba da ima nuklearno oružje, zbog čega ćemo primeniti sva diplomatska sredstva da bi taj dogovor, koji, naravno, nije savršen, ali jeste dogovor i uključuje obaveze za sve države - bude sačuvan", rekla je Merkelova.\n"Šestorka" međunarodnih posrednika (SAD, Rusija, Velika Britanija, Nemačka, Francuska i Kina) i Iran potpisali su 2015. godine Zajednički sveobuhvatni plan dejstava, koji podrazumeva ukidanje dugogodišnjih sankcija Iranu, u zamenu za ograničavanje iranskog nuklearnog programa. U maju 2018. godine SAD su jednostrano istupile iz sporazuma i obnovile sankcije Iranu. Teheran je potom saopštio da će po etapama smanjivati obim svojih obaveza iz sporazuma.\nNeophodno razmotriti posledice obaranja ukrajinskog aviona\nNemačka kancelarka je povodom priznanja Irana da je odgovoran za pad ukrajinskog aviona iznad Teherana u noći 8. januara istakla da je neophodno razmotriti sve posledice te tragedije.\nOdgovorni su pronađeni, a sada je neophodno pronaći rešenje sa onim državama iz kojih su bili ljudi koji su poginuli.\n"Neophodno je, naravno, razgovarati o posledicama te tragedije, koju je potrebno osvetliti do kraja", rekla je Merkelova.\nNajmanje 80 poginulih u padu aviona u Karačiju, dve osobe preživele\nNASA objavila: Glečeri na Antarktiku i Grenlandu se ubrzano tope\nZna li Pentagon nešto što drugi NE ZNAJU? Procurio dokument iz američke vojske, ako je tačno ono što piše borba sa koronom će JOŠ DUGO TRAJATI\nTrump priznao da uzima hidroksiklorokin kao zaštitu od virusa\nDo danas zabilježeno više od 4,7 miliona slučajeva virusa korona


Referent za rad sa strankama\nPreduzeće Masterplast Yu sa 18 godina iskustva bavi se sa veleprodajom i proizvodnjom građevinskih materijala kao član Masterplast grupacije, koja je osnovana 1997-te godine. Grupacija sa svojim firmama ćerkama i sa svojim kvalitetnim proizvodima je lider na tržištu građevinskih materijala. Masterplast u Srbiji, u Subotici proizvodi kvalitetan stiropor, mrežasti zaštitnik ivica i staklena mreža Evropskog kvaliteta.\nPreduzeće sa više od 600 zaposlenih, sa sedištem u Subotici sada Vam pruža mogućnost da se zaposlite kao REFERENT ODELJENJA ZA RAD SA STRANKAMA.\nKontaktiranje sa kupcima\nIzveštavanje o prometu\nPravljenje ponude kupcima\nminimalno srednji stepen obrazovanja, fakultet je prednost\npoznavanje srpskog jezika, mađarski jezik je prednost


SMANJENJE STANOVNIKA: Srbija u 2018. OSTALA BEZ GRADA veličine Bečeja | Skandalozno\nSMANJENJE STANOVNIKA: Srbija u 2018. OSTALA BEZ GRADA veličine Bečeja\nU Srbiji je u 2018. godini zabeležen negativan prirodni priraštaj, jer je rodjeno 63.975 dece, dok je umrlo 101.655 ljudi, saopštio je danas Republički zavod za statistiku (RZS).\nNepovoljne tendencije u prirodnom kretanju stanovništva Srbije, a posebno regionalne\nrazlike, mogu se potpunije sagledati na nivou gradova/opština.\nProsečna starost majki pri rodjenju deteta je 30 godina, dok je prosečna starost majki pri rodjenju prvog deteta 28,6 godina.\nStopa ukupnog fertiliteta, odnosno ukupan broj živorodjene dece na jednu ženu, iznosio je 1,5 u 2018 godini.\nIz RZS navode da je prosečna starost umrlih u Srbiji bila 75,2 godine, kao i da je najveći broj umrlih bio starosti od 75 do 84 godine. Vodeći uzrok smrti kod oba pola bile su bolesti sistema krvotoka. Od ovog uzroka smrti prošle godine umrlo je 52.663 gradjana Srbije, odnosno 51,8 odsto od ukupnog broja umrlih lica.\nBudite prvi sa komentarom na članku "SMANJENJE STANOVNIKA: Srbija u 2018. OSTALA BEZ GRADA veličine Bečeja"


Britanija jednostrano ukida Severnoirski protokol?\nTanjug 4. oktobra 2021. 09:49\nLONDON – Britanski ministar za Bregzit Dejvid Frost spremio je predloge da se trajno promeni Severnoirski protokol, kao deo „razvoda“ Britanije i EU, a vlada će otome doneti odluku do kraja sledećeg meseca, objavila je danas britanska štampa.\nVlada će odlučiti da li će jednostrano suspendovati deo sporazuma Bregzit koji se odnosi Severnu Irsku, objavio je „Tajms“, prenosi Rojters.\nFrost je rekao da je izašao sa predlozima da se trajno izmeni protokol i očekuje se da danas, u govoru na skupu konzervativaca u Mančesteru, objavi da Britanija „ne može doveka da čeka“ Brisel, dodao je „Telegraf“.\nTokom pregovora o izlasku Britanije iz EU, pitanje Severne Irske bilo je jedan od glavnih problema, zato što je posle Bregzita granica između Severne Irske i Republike Irske postala spoljna granica EU.\nSporazum na Veliki petak iz 1998. godine, kojim je okončan sukob u Severnoj Irskoj, vlada u Londonu obavezala se da će tu granicu da držati otvorenom.\nLondon, međutim, sada nije zadovoljan tim rešenjem.\nFrost će, prema navodima „Telegrafa“, reći da je zabrinut da će predlog EU o promeni protokola „doneti značajnu promenu koja je potrebna“.\nUz apel na EU da bude „ambiciozna“, on će upozoriti da „petljanje po ivicama“ (protokola) nije dovoljno i da su značajni ponovni pregovori jedini put da se održe „prijateljski odnosi… bazirani na slobodnoj trgovini“.\nBritanska vlada je apelovala na Brisel mesecima da se počne sa ponovnim razgovorima o Severnoirskom protokolu, kojim se određuju uslovi trgovine između Britanije i njene pokrajine, koja se graniči sa članicom EU, Republikom Irskom.\nIz EU su rekli da neće ponovo pregovarati o uslovima.\nFrost, međutim, namerava da poruči da Britanija ne može da čeka i da će, bez skorijeg rešenja, koristeći član 16, jednostrano ukinuti delove protokola sa Severnom Irskom.\nTaj član omogućava stranama potpisnicama da jednostrano ukinu delove sporazuma ukoliko se za njih pokažu kao štetni.\nPrema delovima njegovog govora, Frost će reći da je „pređen prag“ za upotrebu zaštitnih mera povodom člana 16.\nMarija Zaharova: „Namerna provokacija Prištine nema pravne…\nRedžep Tajip Erdogan: „Deset zapadnih ambasadora „persone…


Isplata otpremnina za radnike PKB-a počela krajem novembra - www.lobi-info.rs\nMarija K. 4. decembra 2018., 09:39 3.2k Views\nNepokretnu imovinu PKB-a je kupila firma kompanije Al Dahra, iz Ujedinjenih Arapskih Emirata, koja je registrovana u Irigu u Srbiji. Kupovina je obavljena za nešto više od 105 miliona evra. Vrednost stočnog fonda koja se procenjuje na oko 17 miliona evra će biti priključena osnovnoj ceni.\nMinistarstvo privrede Srbije je ugovor o prodaji PKB-a kompaniji Al Dahra potpisalo početkom oktobra, a novac je uplaćen početkom novembra. Predsednik Samostalnog sindikata Milisav Đorđević rekao je da će Al Dahra preuzeti PKB do 4. februara 2019. godine, jer će u tom prelaznom periodu trajati primopredaja imovine.\nSvim radnicima će 4. februara, prvog radnog dana u novoj kompaniji Al Dahra, biti ponuđen ugovor o radu na određen vremenski period od tri meseca – rekao je Đorđević.\nKompanija Al Dahra je najavila da će u naredne tri godine investirati 30 miliona evra u unapređenje poslovanja PKB korporacije, dalji razvoj sistema za navodnjavanje i modernizaciju kapaciteta za proizvodnju mleka. Pored toga, Al Dahra planira da uloži dodatnih 15 miliona evra u optimizaciju poslovanja PKB-a i njenih kapaciteta da bi se postigli veći prinosi i podigao kvalitet mleka.\nPre prodaje imovine iz PKB-a je izdvojeno i zadržano u vlasništvu te kompanije, kako je rekao direktor Momčilo Joković, oko 11.000 hektara zemlje, od čega je oko 5.000 obradivo, i obuhvata najvećim delom manje parcele i oko 6.000 hektara građevinskog zemljišta blizu Pupinovog mosta.\nJoković je rekao da će se zadržati na mestu direktora u prelaznom periodu, a da je direktor Al Dahre koja će upravljati PKB-om Vojin Lazarević. Lazarević je u javnosti poznat odranije po raznim poslovima kojima se bavio, a saradnju sa Al Dahrom zvanično je počeo 2014. kada je ta kompanija kupila 51 odsto njegove firme Rudnap Agrar.\nPrethodna objava Višednevni nestanak struje u Kotežu ipak pokrenuo disciplinske mere u EPS-u\nSledeća objava U planu je da grad Beograd preuzme BG voz od JP „Železnice Srbije“


Najgluplje laži o Venezueli – Crvena akcija / Crvena inicijativa\nAko Maduro mora pasti zato jer je „autoritarni“ predsjednik, zašto ne moraju pasti brojne otvorene diktature po svijetu, zemlje u kojima čak ne postoje ni izbori i u kojima ogroman dio stanovništva nema ni osnovna prava? Kako to da su neke od najkrvavijih diktatura ujedno i najbliži zapadni saveznici?\nAko je imperijalistički predstavnik kojeg su postavili kao „predsjednika Venezuele“ tako popularan i legitiman, kako to da čovjeka nitko u zemlji nije vidio već tjednima i kako to da ga nitko nije izabrao za vođu osim njegove male desničarske stranke?\nAko Zapad zapravo pomaže Venezueli time što ruši izabranog predsjednika, zašto su njihove kompanije s „novim“, neizabranim predsjednikom već potpisale koncesije na prirodna bogatstva i ugovore o privatizaciji državnih tvrtki i to prije nego su održani izbore koje kao zazivaju?\nPosljednjih dana mediji papagajski ponavljaju da SAD pokušava u Venezuelu dostaviti „humanitarnu pomoć“. Ali kako to da tu pomoć dostavlja posredstvom desničarskih paravojski iz Kolumbije umjesto humanitarnih organizacija koje s cijelom operacijom ne žele imati ništa?\nZašto već danima svi mediji prikazuju stare snimke neizgrađene ceste kako bi lažno tvrdili da je vlada „blokirala putove“ i tako stvorili izgovor za invaziju na Venezuelu? Kakva je to humanitarna pomoć koja se mora dostaviti vojskom i oklopnim vozilima?


"Najveći uspjeh Vlade FBiH je spas od finansijskog kolapsa" - Klix.ba\nPredsjednik Vlade Federacije BiH Mustafa Mujezinović ocijenio je danas da je najveći uspjeh Vlade u ovoj godini, posebno u posljednjih sedam mjeseci, uspostavljanje likvidnosti trezora i spas Federacije od finansijskog kolapsa.\n"Godina na izmaku bila je ekonomski izuzetno teška, ali mislim da stvari polako dolaze na svoje mjesto. Daleko od toga da možemo reći da su problemi iza nas, međutim, danas sam daleko veći optimista nego prije nekoliko mjeseci", izjavio je Mujezinović Srni.\nOn u narednoj godini očekuje intenzivniji razvojni ciklus i usvajanje zakona o fisikalnoj odgovornosti kojim bi se spriječilo preuzmanje novih finansijskih obaveza bez pokrića, a time i bez odgovornosti.\n"Federalni ministar finansija Vjekoslav Bevanda i ja imamo dogovor da drugo polugodište sljedeće godine, nakon stabilizacije, bude razvojno. Imamo i plan da u naredne tri godine smanjimo doprinos za zdravstvo za 4,5 odsto, uz ustovremeno iznalaženje drugih izvora finansiranja zdravstva, kao i povećanje broja zaposlenih u privredi, a time i većeg punjenja fondova", dodao je Mujezinović.\nPrema njegovim riječima Vlada FBiH ima na raspolaganju novac za izgradnju "Koridora 5-C", rekonstrukciju pruga i gradnju hidroelektrane "Ugar" sa Vladom Republike Srpske.\nFederalni premijer je napomenuo da je Vladi FBiH još na raspolaganju 30 miliona evra Kuvajtskog fonda i 70 miliona američkih dolara za finansiranje malih i srednjih preduzeća kroz komercijalne banke na nivou BiH.\n"Nakon što smo uspjeli realizovati projekat objedinjavanja `Elektroprivrede BiH` i rudnika uglja u FBiH, očekujem da u sljedećoj godini to pokaže prve pozitivne rezultate, a imamo planove za proširenje elektroenergetskih kapaciteta, povećanje poljoprivredne proizvodnje, poboljšanje željezničkog saobraćaja. Ti projekti, otvarajući nova radna mjesta, treba da budu pokretač svega ostalog", rekao je Mujezinović.\nOn kaže da će Federacija ispuniti uslove iz Pisma namjere sa Međunarodnim monteranim fondom /MMF/ za stendbaj aranžman, jer bi u suprotnom sve drugo što Vlada FBiH radi bilo beskorisno.\nMujezinović očekuje da će vladine mjere na ispunjavanju tih uslova obezbijediti dobijanje sredstava ne samo MMF-a, nego i Svjetske banke, čime će se održati budžetska stabilnost.\n"Ukoliko bi aranžman sa MMF-om propao, propali bi i drugi, poput kredita Svjetske banke i drugih međunarodnih finansijskih institucija, a to bi obeshrabrilo i potencijalne investitore. Neprovođenje obaveza preuzetih Pismom namjere ne samo da bi nas udaljilo od sredstava MMF-a, već bi pokrenulo lavinu negativnih događaja o kojima ne smijemo ni razmišljati, i to u čitavoj BiH", upozorio je Mujezinović.\nOn smatra da će provođenje obaveza iz Pisma namjere uvesti reda i u javnu potrošnju i donijeti sasvim novi sistem odgovornog ponašanja u BiH.\nKomentarišući najavljene proteste boračke populacije i sindikata u narednoj godini Mujezinović je rekao da su i protesti dio demokratskog sistema, kao što su i pregovori organa vlasti i organizacija koje okupljaju pojedine socijalne grupe i radnike.\n"Mislim da za sve što radimo imamo njihovu generalnu podršku. Jer, ukoliko ne ostvarimo reforme u socijalnom sektoru, a pri tome mislim i na boračku populaciju, doći ćemo samo do toga da smanjujemo sva socijalna davanja, ili da ni za to ne budemo imali novaca", naglasio je Mujezinović.\nOn kaže da je i korisnicima socijalnih davanja potpuno jasno da je među njima puno onih koji su, na ko zna koje načine, neosnovano stekli ta prava i da u tome i jeste suština reformi u ovom sektoru - smanjiti broj korisnika kako bi primanja onih nespornih bila redovna i bez umanjenja.\nMujezinović je podsjetio da su u parlamentarnoj proceduri po tri socijalna i boračka zakona koji predviđaju red u transferima prema pojedincima i najavio da Vlada FBiH namjerava u narednom periodu, nakon stabilizacije stanja, otpočeti i sa spašavanjem privrede razvojnim projektima, zbog toga što su ti segmenti zapostavljeni.\nParlament FBiH o budžetu, uštedama i Safetu Softiću\n18.12.2009. u 12:30


Povećan broj migranata zaraženih koronavirusom, kamp mora biti izvan županije - Radio Ljubuški\nPovećan broj migranata zaraženih koronavirusom, kamp mora biti izvan županije\nOperativna grupa za migrantsku krizu Unsko sanske županije, zatražila je danas od nadležnih državnih institucija, kao i upravitelja kampova koji se nalaze van ove županije, da onemoguće dolazak migranata koji su tamo smješteni na područje USŽ-a, pišu Nezavisne novine.\nPremijer USŽ, Mustafa Ružnić, je izjavio kako u posljednje vrijeme najveći broj migranata koji pristižu na ove prostore posjeduju identifikacijske kartice drugih kampova. Istaknuto je da je na području USŽ pogoršana epidemiološka slika zbog povećanog broja migranata zaraženih virusom korona, kao i sigurnosna situacija zbog niza incidenata čiji su vinovnici ilegalni strani državljani.\n“Od državnih institucija zahtijevamo da van naše županije oforme kamp gdje bi se izmjestili sadašnji korisnici migrantskog centra u Velikoj Kladuši. Posljednji događaji još jednom su pokazali kako je neprihvatljivo da kampovi postoje unutar urbanih područja”, istakao je Ružnić.\nPrema njegovim riječima, Ministarstvo pravde USŽ je zaduženo da podnese krivične prijave protiv titulara napuštenih i devastiranih objekata Krajinametala i Doma penzionera u Bihaću, jer i pored ranijih upozorenja nisu učinili ništa da spriječe boravak migranata u njima.\nMinistar unutarnjih poslova USŽ, Nermin Kljajić, potvrdio je da je više od pedeset migranata koji su se nalazili u prihvatnom centru u Velikoj Kladuši, napustilo taj centar i udaljilo se u nepoznatom pravcu.\nInače, ovaj centar je odlukom Ministarstva zdravstva USŽ stavljen u karantenu, jer je evidentirano 137 osoba zaraženih virusom covid.\n“Ukoliko ne bude nikakve reakcije od strane države, mi ćemo krenuti u zatvaranje ovog centra, isto onako kako smo zatvorili Biru u Bihaću i to bi se ubrzo moglo dogoditi”, kazao je Kljajić.\nKljajić je još jednom ponovio kako je prihvatljivo da na području Unsko sanske županije a boravi do 2500 migranata, a da je prema procjenama policije sada prisutno njih više od 4500.


Šesti Međunarodni festival horske duhovne muzike "Muzički edikt"\nPočetak/Kultura/Šesti Međunarodni festival horske duhovne muzike „Muzički edikt“\nŠesti Međunarodni festival horske duhovne muzike „Muzički edikt“\nPetar Veljkovic8. juna 2019.\nŠesti Međunarodni festival horske duhovne muzike 2019. „Muzički edikt“ biće održan u Nišu od 16. do 19. juna 2019. godine.\nOvogodišnji, šesti po redu, Međunarodni festival duhovne muzike „Muzički edikt“ 2019. godine, organizuje se pod pokroviteljstvom Njegove Svetosti Patrijarha srpskog Irineja, a sa blaoslovom Njegovog Preosveštenstva Episopa niškog Arsenija.\nOsamnaest horova iz deset zemalja (Srbija, Rusija, Belorusija, SAD, Meksiko, Italija, Grčka, Velika Britanija, Bugarska, Poljska) predstaviće se različitim muzičkim tradicijama u Svetosavskom domu, Sabornom hramu Silaska Svetog Duha na apostole i platou ispred Svetosavskog doma, dok će pojedini ansambli imati priliku da, u okviru pratećeg programa festivala, nastupe i van Niša, poručuju organizatori.\nHorovi učesnici će zajedno pevati na Svetoj Ahijerejskoj Liturgiji na praznik Silaska Svetog Duha na apostole u niškom Sabornom hramu, 16. juna , dok je u planu i okrugli sto na kome će istaknuti muzikolozi i gosti dirigenti govoriti o različitim aspektima interpretiranja duhovne muzike.\nSve informacije vezane za ovu manifestaciju možete pratiti na zvaničnom sajtu festivala http://musicedict.rs/news.